ai4bharat/Pralekha huggingface dataset:
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਕੋਵਿਡ-19 ਦਾ ਪਤਾ ਲਗਾਉਣ ਲਈ ਸੀਐੱਸਆਈਆਰ-ਸੀਐੱਫਟੀਆਰਆਈ  ਟੈਸਟਿੰਗ ਉਪਕਰਣ ਉਪਲੱਬਧ ਕਰਵਾਏਗਾ
ਮੈਸੁਰੂ ਵਿੱਚ ਪਾਜ਼ਿਟਿਵ ਕੇਸਾਂ ਦੀ ਗਿਣਤੀ 28 ‘ਤੇ ਪਹੁੰਚ ਗਈ ਹੈ ਅਤੇ 24 ਘੰਟੇ ਦੇ ਅੰਦਰ-ਅੰਦਰ ਹੀ 7 ਕੇਸ ਸਾਹਮਣੇ ਆਏ ਹਨ। ਇਹ ਕਰਨਾਟਕ ਸਰਕਾਰ ਦੇ ਸਿਹਤ ਵਿਭਾਗ ਦੁਆਰਾ ਜਾਰੀ ਤਾਜ਼ਾ ਮੀਡੀਆ ਬੁਲੇਟਿਨ ਅਨੁਸਾਰ ਹੈ। ਮੈਸੁਰੂ ਸਥਿਤ ਸੀਐੱਸਆਈਆਰ-ਕੇਂਦਰੀ ਫੂਡ ਟੈਕਨੋਲੋਜੀਕਲ ਖੋਜ ਸੰਸਥਾ  ਨੇ ਨਮੂਨਿਆਂ ਦੀ ਜਾਂਚ ਲਈ ਲੋੜੀਂਦੇ ਉਪਕਰਣ ਉਪਲੱਬਧ ਕਰਵਾ ਕੇ ਲਈ ਜ਼ਿਲ੍ਹਾ ਪ੍ਰਸ਼ਾਸਨਾਂ ਨਾਲ ਤਾਲਮੇਲ ਕੀਤਾ ਹੈ।
ਪੋਲੀਮੇਰੇਜ਼ ਚੇਨ ਰਿਐਕਸ਼ਨ  ਟੈਸਟ ਦਾ ਸਪਸ਼ਟ ਫਾਇਦਾ ਇਹ ਹੈ ਕਿ ਇਹ ਇੱਕ ਬਹੁਤ ਹੀ ਸ਼ੁਰੂਆਤੀ ਅਵਸਥਾ ਵਿੱਚ ਕਿਸੇ ਵਿਅਕਤੀ ਵਿੱਚ ਵਾਇਰਸ ਦਾ ਪਤਾ ਲਗਾ ਸਕਦਾ ਹੈ, ਯਾਨੀ ਇੱਥੋ ਤੱਕ ਕਿ ਲੱਛਣ ਵੀ ਸਾਹਮਣੇ ਆਉਂਦੇ ਹਨ। ਕੋਵਿਡ-19 ਦੀ ਲਾਗ, ਇਸ ਸਮੇਂ ਰੀਅਲ ਟਾਈਮ ਪੋਲੀਮੇਰੇਜ਼ ਚੇਨ ਰਿਐਕਸ਼ਨ  ਵਿਧੀ ਵਜੋਂ ਜਾਣੀ ਜਾਂਦੀ ਇੱਕ ਬਹੁਤ ਹੀ ਚੰਗੀ ਅਤੇ ਸਹੀ ਤਕਨੀਕ ਦੁਆਰਾ ਖੋਜੀ ਗਈ ਹੈ। ਇਸ ਪੀਸੀਆਰ ਵਿਧੀ ਵਿੱਚ ਪੀਸੀਆਰ ਮਸ਼ੀਨ ਦੀ ਵਰਤੋਂ ਕਰਕੇ ਨਮੂਨਿਆਂ ਤੋਂ ਵਾਇਰਸ ਦਾ ਆਰਐੱਨਏ ਸਾਰਾਂਸ਼ ਅਤੇ ਵਿਸਤਾਰ ਸ਼ਾਮਲ ਹੁੰਦੇ ਹਨ।
ਮੈਸੂਰ ਜ਼ਿਲ੍ਹੇ ਦੀ ਪਹਿਚਾਣ ਵੱਡੇ ਪੱਧਰ 'ਤੇ ਇਨਫੈਕਸ਼ਨਾਂ ਵਾਲੇ ਚਾਰ ਹੌਟਸਪੌਟ ਜ਼ਿਲ੍ਹਿਆਂ ਵਿੱਚੋਂ ਇੱਕ ਵਜੋਂ ਹੋਈ ਹੈ। ਕੁਆਰੰਟੀਨ ਕੀਤੇ ਸ਼ੱਕੀ ਵਿਅਕਤੀਆਂ ਦੀ ਉਨ੍ਹਾਂ ਦੇ ਸਰੀਰ ਵਿੱਚ ਵਾਇਰਸ ਦੀ ਮੌਜੂਦਗੀ ਲਈ ਇਕਾਂਤਵਾਸ ਪੀਰੀਅਡ ਤੋਂ ਪਹਿਲਾਂ ਅਤੇ ਬਾਅਦ ਵਿੱਚ ਜਾਂਚ ਕਰਨ ਦੀ ਜ਼ਰੂਰਤ ਹੁੰਦੀ ਹੈ, ਭਾਵੇਂ ਉਨ੍ਹਾਂ ਵਿੱਚ ਬਿਮਾਰੀ ਦੇ ਲੱਛਣ ਪਾਏ ਜਾਂਦੇ ਹਨ ਜਾਂ ਨਹੀਂ।
ਸੀਐੱਸਆਈਆਰ-ਸੀਐੱਫਟੀਆਰਆਈ ਜ਼ਿਲ੍ਹਾ ਪ੍ਰਸ਼ਾਸਨ ਨੂੰ ਦੋ ਪੀਸੀਆਰ ਮਸ਼ੀਨਾਂ ਅਤੇ ਇੱਕ ਆਰਐੱਨਏ ਨਤੀਜਾ ਯੂਨਿਟ ਦੇ ਨਾਲ-ਨਾਲ ਜ਼ਿਲ੍ਹੇ ਵਿੱਚ ਵੱਡੀ ਗਿਣਤੀ ਵਿੱਚ ਟੈਸਟ ਕੀਤੇ ਜਾਣ ਵਾਲੇ ਨਮੂਨਿਆਂ ਦਾ ਮੁਕਾਬਲਾ ਕਰਨ ਲਈ ਲੋੜੀਂਦੇ ਰਸਾਇਣ ਵੀ ਪ੍ਰਦਾਨ ਕਰ ਰਿਹਾ ਹੈ।
ਸੀਐੱਸਆਈਆਰ-ਸੀਐੱਫਟੀਆਰਆਈ ਦੇ ਡਾਇਰੈਕਟਰ ਡਾ. ਕੇਐੱਸਐੱਮਐੱਸ ਰਾਘਵਰਾਓ ਦਾ ਕਹਿਣਾ ਹੈ, "ਵਧੀਆ ਅਤੇ ਸਹੀ ਟੈਸਟਿੰਗ ਸਮੇਂ ਦੀ ਲੋੜ ਹੈ। ਕਿਉਂਕਿ ਟੈਸਟ ਬਹੁਤ ਹੀ ਜਟਿਲ ਹੈ ਅਤੇ ਇੰਡੀਅਨ ਕੌਂਸਲ ਆਵ੍ ਮੈਡੀਕਲ ਰਿਸਰਚ  ਦੁਆਰਾ ਪ੍ਰਵਾਣਿਤ ਚੁਣੇ ਗਏ ਕੇਂਦਰਾਂ ਵਿੱਚ ਕੀਤਾ ਜਾ ਰਿਹਾ ਹੈ, ਅਸੀਂ ਸਹਾਇਤਾ ਕਰਕੇ ਉਨ੍ਹਾਂ ਦੀ ਸਮਰੱਥਾ ਵਧਾ ਰਹੇ ਹਾਂ।" ਉਨ੍ਹਾਂ ਕਿਹਾ, ਉਪਕਰਣਾਂ ਦੇ ਨਾਲ-ਨਾਲ ਜ਼ਿਲ੍ਹਾ ਪ੍ਰਸ਼ਾਸਨ ਨੂੰ ਲੋੜੀਂਦੇ ਸਮੇਂ ਲਈ ਦੋ ਹੁਨਰਮੰਦ ਟੈਕਨੀਸ਼ੀਅਨ ਵੀ ਦਿੱਤੇ ਜਾਣਗੇ।
ਪੀਸੀਆਰ ਮਸ਼ੀਨਾਂ 5 ਅਪ੍ਰੈਲ 2020 ਨੂੰ ਸੌਪੀਆਂ ਗਈਆਂ। ਡਾ. ਅੰਮਰੁਤਾ ਕੁਮਾਰੀ ਨੋਡਲ ਅਫਸਰ, ਵਾਇਰਸ ਰਿਸਰਚ ਐਂਡ ਡਾਇਗਨੌਸਟਿਕਸ ਲੈਬਾਰਟਰੀ  ਅਤੇ ਇੰਚਾਰਜ ਕੋਵਿਡ ਟੈਸਟ ਲੈਬਾਰਟਰੀ, ਮੈਸੂਰ ਮੈਡੀਕਲ ਕਾਲਜ ਐਂਡ ਰਿਸਰਚ ਇੰਸਟੀਟਿਊਟ ਮੈਸੁਰੂ ਨੇ ਇਹ ਉਪਕਰਣ ਪ੍ਰਾਪਤ ਕੀਤੇ।ਉਸ ਨੇ ਦੱਸਿਆ ਇਸ ਨਾਲ ਕੇਂਦਰ ਵਿੱਚ ਵਿੱਚ ਹਰ ਰੋਜ਼ ਕੀਤੇ ਜਾਣ ਵਾਲੇ ਟੈਸਟਾਂ ਦੀ ਗਿਣਤੀ ਨੂੰ ਦੁੱਗਣਾ ਕਰਨ ਵਿੱਚ ਮਦਦ ਮਿਲੇਗੀ। ਆਰਐੱਨੲੈ ਸ਼ਾਂਰਾਸ਼ ਯੂਨਿਟ ਇੱਕ ਹਫਤੇ ਦੇ ਸਮੇਂ ਦੌਰਾਨ ਪਹੁੰਚ ਜਾਵੇਗੀ।
ਵਿੱਤ ਮੰਤਰਾਲਾ
ਚਾਲੂ ਵਿੱਤੀ ਸਾਲ ਦੀ ਪਹਿਲੀ ਤਿਮਾਹੀ ਲਈ ਪ੍ਰਤੱਖ ਟੈਕਸ ਕੁਲੈਕਸ਼ਨ ਦੁਗਣੀ ਹੋਈ
ਚਾਲੂ ਵਿੱਤੀ ਸਾਲ ਦੀ ਪਹਿਲੀ ਤਿਮਾਹੀ ਲਈ ਪ੍ਰਤੱਖ ਟੈਕਸ ਵਸੂਲੀ ਦੁੱਗਣੀ ਹੋ ਗਈ ਹੈ। ਇਹ ਜਾਣਕਾਰੀ ਕੇਂਦਰੀ ਵਿੱਤ ਰਾਜ ਮੰਤਰੀ ਸ੍ਰੀ ਪੰਕਜ ਚੌਧਰੀ ਵੱਲੋਂ ਅੱਜ ਰਾਜ ਸਭਾ ਵਿੱਚ ਇੱਕ ਸਵਾਲ ਦੇ ਲਿਖਤੀ ਜਵਾਬ ਵਿੱਚ ਦਿੱਤੀ ਗਈ।
ਮੰਤਰੀ ਨੇ ਦੱਸਿਆ ਕਿ ਵਿੱਤੀ ਸਾਲ 2021-2022 ਦੀ ਪਹਿਲੀ ਤਿਮਾਹੀ ਵਿਚ ਪ੍ਰਤੱਖ ਟੈਕਸਾਂ ਦੀ ਵਸੂਲੀ 2020-21 ਦੇ ਪਿੱਛਲੇ ਸਾਲ ਇਸੇ ਅਰਸੇ ਦੌਰਾਨ 1,17,783.87 ਕਰੋੜ ਰੁਪਏ ਦੇ ਮੁਕਾਬਲੇ 2,46,519.82 ਕਰੋੜ ਰੁਪਏ ਹੈ।
ਟੈਕਸ ਵਸੂਲੀ ਵਿੱਚ ਵਾਧੇ ਦੇ ਕਾਰਨ ਦਿੰਦਿਆਂ ਮੰਤਰੀ ਨੇ ਕਿਹਾ ਕਿ ਇਸ ਵਿੱਚ ਚਾਲੂ ਵਿੱਤੀ ਵਰ੍ਹੇ ਦੌਰਾਨ ਆਰਥਿਕ ਗਤੀਵਿਧੀਆਂ ਨੂੰ ਮੁੜ ਸੁਰਜੀਤ ਕਰਨਾ ਅਤੇ ਟੈਕਸਦਾਤਾਵਾਂ ਵਿੱਚ ਸਕਾਰਾਤਮਕ ਭਾਵਨਾਵਾਂ ਸ਼ਾਮਲ ਹਨ, ਜਿਸ ਨਾਲ ਵਿੱਤੀ ਸਾਲ 2021-22 ਦੀ ਪਹਿਲੀ ਤਿਮਾਹੀ ਵਿੱਚ ਆਮਦਨੀ ਦਾ ਅਨੁਮਾਨ ਅਤੇ ਵਿੱਤੀ ਸਾਲ 2020-21 ਦੀ ਇਸੇ ਮਿਆਦ ਦੇ ਮੁਕਾਬਲੇ ਉੱਚ ਅਡਵਾਂਸ ਟੈਕਸ ਅਦਾਇਗੀਆਂ ਸ਼ਾਮਲ ਹਨ।
ਚਾਲੂ ਵਿੱਤੀ ਸਾਲ ਦੀ ਦੂਜੀ ਤਿਮਾਹੀ ਵਿਚ ਪ੍ਰਤੱਖ ਟੈਕਸਾਂ ਦੀ ਵਸੂਲੀ ਦੇ ਸਵਾਲ ਦੇ ਜਵਾਬ ਵਿਚ ਮੰਤਰੀ ਨੇ ਕਿਹਾ ਕਿ ਦੂਜੀ ਤਿਮਾਹੀ ਦੌਰਾਨ ਟੈਕਸਾਂ ਦੀ ਵਸੂਲੀ ਮੌਜੂਦਾ ਸਮੇਂ ਲਈ ਨਿਸ਼ਚਿਤ ਨਹੀਂ ਕੀਤੀ ਜਾ ਸਕਦੀ ਕਿਉਂਕਿ ਦੂਜੀ ਤਿਮਾਹੀ ਅਜੇ ਸ਼ੁਰੂ ਹੀ ਹੋਈ ਹੈ।
ਚਾਲੂ ਵਿੱਤੀ ਸਾਲ ਦੀਆਂ ਪਹਿਲੀਆਂ ਦੋ ਤਿਮਾਹੀਆਂ ਦੀ ਅਪ੍ਰਤੱਖ ਟੈਕਸ ਵਸੂਲੀ ਦੇ ਵੇਰਵਿਆਂ ਤੇ, ਮੰਤਰੀ ਨੇ ਕਿਹਾ ਕਿ ਚਾਲੂ ਵਿੱਤੀ ਵਰ੍ਹੇ ਦੀ ਦੂਜੀ ਤਿਮਾਹੀ ਹੁਣੇ ਹੀ ਸ਼ੁਰੂ ਹੋਈ ਹੈ, ਹਾਲਾਂਕਿ 2021-2022 ਦੇ ਵਿੱਤੀ ਸਾਲ ਦੀ ਪਹਿਲੀ ਤਿਮਾਹੀ ਵਿੱਚ ਨੈਟ ਅਪ੍ਰਤੱਖ ਟੈਕਸ  ਮਾਲੀਆ ਇਕੱਤਰ ਕਰਨ ਦੇ ਵੇਰਵੇ 3,11,398 ਕਰੋੜ ਰੁਪਏ ਦੇ ਹਨ।
ਵਿਵਾਦ-ਸੇ-ਵਿਸ਼ਵਾਸ਼ ਸਕੀਮ ਬਾਰੇ ਦੱਸਦਿਆਂ ਮੰਤਰੀ ਨੇ ਕਿਹਾ ਕਿ ਸਰਕਾਰ ਨੇ ਵਿਵਾਦ-ਸੇ-ਵਿਸ਼ਵਾਸ ਸਕੀਮ, 2020 ਦੇ ਅਧੀਨ ਅਸਾਧਾਰਨ ਗਿਣਤੀ ਵਿੱਚ ਟੈਕਸਦਾਤਾਵਾਂ ਨਾਲ ਬਕਾਇਆ ਪ੍ਰਤੱਖ ਟੈਕਸ ਵਿਵਾਦਾਂ ਦਾ ਹੱਲ ਕੀਤਾ ਹੈ। ਇਸ ਯੋਜਨਾ ਦਾ ਮੁੱਢਲਾ ਉਦੇਸ਼ ਸੰਖੇਪ ਸਿਰਲੇਖ ਵਿੱਚ 'ਟੈਕਸ ਦੇ ਹੱਲ ਅਤੇ ਇਸ ਨਾਲ ਜੁੜੇ ਮਾਮਲਿਆਂ ਲਈ ਇਕ ਐਕਟ' ਪ੍ਰਦਾਨ ਕਰਨਾ ਸੀ।' ਇਸ ਸਕੀਮ ਅਧੀਨ ਪ੍ਰਾਪਤ ਹੋਏ ਐਲਾਨਨਾਮੇ ਬਕਾਇਆ ਟੈਕਸ ਦੇ ਤਕਰੀਬਨ 28.73% ਵਿਵਾਦਾਂ ਨੂੰ ਕਵਰ ਕਰਦੇ ਹਨ। ਵਾਧੂ ਟੈਕਸ ਮਾਲੀਏ ਦੀ ਪ੍ਰਾਪਤੀ ਇੱਕ ਵਾਧੂ ਸਕਾਰਾਤਮਕ ਨਤੀਜਾ ਹੈ।
ਅਰਥਚਾਰੇ ਦੀ ਰਿਕਵਰੀ ਬਾਰੇ, ਮੰਤਰੀ ਨੇ ਕਿਹਾ ਕਿ ਮੌਜੂਦਾ ਵਿੱਤੀ ਸਾਲ ਦੀ ਪਹਿਲੀ ਤਿਮਾਹੀ ਵਿਚ ਰਿਪੋਰਟ ਕੀਤੇ ਅਨੁਸਾਰ ਵਧੀ ਹੋਈ ਟੈਕਸ ਵਸੂਲੀ  ਪਿਛਲੇ ਵਿੱਤੀ ਸਾਲ ਦੇ ਇਸੇ ਅਰਸੇ ਦੇ ਮੁਕਾਬਲੇ ਇਹ ਦਰਸਾਉਂਦੀ ਹੈ ਕਿ ਅਰਥਚਾਰਾ ਮੁੜ ਰਿਕਵਰੀ ਦੀ ਰਾਹ 'ਤੇ ਹੈ। ਮੰਤਰੀ ਨੇ ਕਿਹਾ ਕਿ ਵੱਧ ਟੈਕਸ ਇਕੱਤਰ ਕਰਨ ਨਾਲ ਸਰਕਾਰ ਜਨਤਕ ਖਰਚਿਆਂ ਨੂੰ ਵਧਾਉਣ ਦੇ ਯੋਗ ਹੋ ਸਕਦੀ ਹੈ ਜਿਸਦਾ ਜੀਡੀਪੀ 'ਤੇ ਸਕਾਰਾਤਮਕ ਪ੍ਰਭਾਵ ਪਵੇਗਾ।
------------------------
ਆਰ.ਐਮ. / ਕੇ.ਐੱਮ.ਐੱਨ
(Visitor Counter : 115
ਖਾਣ ਮੰਤਰਾਲਾ
ਫਰਵਰੀ 2021 ਦੇ ਦੌਰਾਨ ਖਣਿਜ ਉਤਪਾਦਨ 
ਫਰਵਰੀ, 2021 ਮਹੀਨਾ  ਅਧੀਨ ਖਨਨ ਅਤੇ ਉਤਖਨਨ ਖੇਤਰ ਦੇ ਖਣਿਜ ਉਤਪਾਦਨ ਦਾ ਸੂਚਕਾਂਕ 116.5 ਸੀ, ਜੋ ਫਰਵਰੀ, 2020 ਦੇ ਪੱਧਰ ਦੀ ਤੁਲਨਾ ਵਿੱਚ 5.5% ਘੱਟ ਸੀ। ਅਪ੍ਰੈਲ-ਫਰਵਰੀ, 2020-21 ਦੀ ਮਿਆਦ ਲਈ ਸੰਚਿਤ ਵਾਧਾ ਪਿਛਲੇ ਸਾਲ ਦੀ ਇਸ ਮਿਆਦ ਦੀ ਤੁਲਨਾ ਵਿੱਚ  9.6 ਫ਼ੀਸਦੀ ਰਿਹਾ ।
ਫਰਵਰੀ, 2021 ਵਿੱਚ ਮਹੱਤਵਪੂਰਣ ਖਣਿਜਾਂ ਦੇ ਉਤਪਾਦਨ ਪੱਧਰ ਸਨ: ਕੋਲਾ 746 ਲੱਖ ਟਨ, ਲਿਗਨਾਇਟ 38 ਲੱਖ ਟਨ, ਕੁਦਰਤੀ ਗੈਸ  2235 ਮਿਲੀਅਨ ਕਯੂ.ਮੀ., ਪੈਟਰੋਲਿਅਮ  23 ਲੱਖ ਟਨ, ਬਾਕਸਾਇਟ 1897 ਹਜਾਰ ਟਨ, ਕਰੋਮਾਇਟ 544 ਹਜਾਰ ਟਨ, ਤਾਮਰ ਸਾਂਨਦਰ 10 ਹਜਾਰ ਟਨ, ਸਵਰਣ 128 ਕਿ. ਗ੍ਰਾਮ, ਲੋਹਾ ਅਯਸਕ 207 ਲੱਖ ਟਨ, ਸੀਸਾ ਸਾਂਨਦਰ 34 ਹਜਾਰ ਟਨ, ਮੈਂਗਨੀਜ ਅਯਸਕ 285 ਹਜਾਰ ਟਨ, ਜਸਤ ਸਾਂਨਦਰ 131 ਹਜਾਰ ਟਨ, ਚੂਨਾ ਪਤਥਰ 333 ਲੱਖ ਟਨ, ਫਾਸਫੋਰਾਇਟ 133 ਹਜਾਰ ਟਨ, ਮੈਗਨੇਸਾਇਟ 10 ਹਜਾਰ ਟਨ ਅਤੇ ਹੀਰਾ 34 ਕੈਰੇਟ।
ਫਰਵਰੀ, 2020 ਦੀ ਤੁਲਣਾ ਵਿੱਚ ਫਰਵਰੀ, 2021 ਦੇ ਦੌਰਾਨ ਸਕਾਰਾਤਮਕ ਵਾਧਾ ਦਰਸ਼ਾਉਣ ਵਾਲੇ ਮਹੱਤਵਪੂਰਣ ਖਣਿਜ ਉਤਪਾਦਨ ਵਿੱਚ ਸ਼ਾਮਿਲ ਹਨ : - ‘ਕਰੋਮਾਇਟ’ , ‘ਫਾਸਫੋਰਾਇਟ’ , ‘ਸੀਸਾ ਸਾਂਨਦਰ’  , ‘ਤਾਮਰ ਸਾਂਨਦਰ’ , ‘ਮੈਂਗਨੀਜ ਅਯਸਕ’  ਅਤੇ ‘ਚੂਨਾ ਪਤਥਰ’  । ਨਕਾਰਾਤਮਕ ਵਾਧਾ ਦਰਸ਼ਾਉਣ ਵਾਲੇ ਹੋਰ ਮਹੱਤਵਪੂਰਣ ਖਣਿਜ ਉਤਪਾਦਨ ਹਨ: - ‘ਸਵਰਣ’ [98.8%], ‘ਲਿਗਨਾਇਟ’ [ 20.4%], ‘ਲੋਹਾ ਅਯਸਕ’ [ 13.3%], ‘ਮੈਗਨੇਸਾਇਟ’ [ 9.9%] , ‘ਜਸਤ ਸਾਂਨਦਰ’ [ 7.5%] , ‘ਬਾਕਸਾਇਟ’ [ 5.6%], ਕੋਲਾ [ 4.4%], ‘ਪੈਟਰੋਲੀਅਮ  ’ [  3.3%] ਅਤੇ ‘ਕੁਦਰਤੀ ਗੈਸ ’ [  1% ] ।
ਭਾਰਤੀ ਪ੍ਰਤੀਯੋਗਿਤਾ ਕਮਿਸ਼ਨ
ਸੀ ਸੀ ਆਈ ਨੇ ਸੁੰਦਰਮ ਐਸਿੱਟ ਮੈਨੇਜਮੈਂਟ ਕੰਪਨੀ ਲਿਮਟਿਡ ਵੱਲੋਂ ਪ੍ਰਿੰਸੀਪਲ ਐਸਿੱਟ ਮੈਨੇਜਮੈਂਟ ਪ੍ਰਾਈਵੇਟ ਲਿਮਟਿਡ , ਪ੍ਰਿੰਸੀਪਲ ਟਰਸਟੀ ਕੰਪਨੀ ਪ੍ਰਾਈਵੇਟ ਲਿਮਟਿਡ ਅਤੇ ਪ੍ਰਿੰਸੀਪਲ ਰਿਟਾਇਰਮੈਂਟ ਐਡਵਾਇਜ਼ਰਸ ਪ੍ਰਾਈਵੇਟ ਲਿਮਟਿਡ ਨੂੰ ਪ੍ਰਾਪਤ ਕਰਨ ਸੰਬੰਧੀ ਸਾਂਝੇ ਪ੍ਰਸਤਾਵ ਨੂੰ ਮਨਜ਼ੂਰੀ ਦਿੱਤੀ
ਕੰਪੀਟੀਸ਼ਨ ਕਮਿਸ਼ਨ ਆਫ ਇੰਡੀਆ  ਨੇ ਸੁੰਦਰਮ ਐਸਿੱਟ ਮੈਨੇਜਮੈਂਟ ਕੰਪਨੀ ਲਿਮਟਿਡ ਵੱਲੋਂ ਪ੍ਰਿੰਸੀਪਲ ਐਸਿੱਟ ਮੈਨੇਜਮੈਂਟ ਪ੍ਰਾਈਵੇਟ ਲਿਮਟਿਡ , ਪ੍ਰਿੰਸੀਪਲ ਟਰਸਟੀ ਕੰਪਨੀ ਪ੍ਰਾਈਵੇਟ ਲਿਮਟਿਡ ਅਤੇ ਪ੍ਰਿੰਸੀਪਲ ਰਿਟਾਇਰਮੈਂਟ ਐਡਵਾਇਜ਼ਰਸ ਪ੍ਰਾਈਵੇਟ ਲਿਮਟਿਡ ਨੂੰ ਪ੍ਰਾਪਤ ਕਰਨ ਸੰਬੰਧੀ ਸਾਂਝੇ ਪ੍ਰਸਤਾਵ ਨੂੰ ਮਨਜ਼ੂਰੀ ਦੇ ਦਿੱਤੀ ਹੈ ।
ਪ੍ਰਸਤਾਵਿਤ ਸਾਂਝ ਜਾਰੀ ਕੀਤੀ ਗਈ ਅਤੇ ਅਦਾ ਕੀਤੀ ਗਈ ਇਕੁਇਟੀ ਸ਼ੇਅਰ ਪੂੰਜੀ ਦੇ 100% ਪ੍ਰਾਪਤੀ ਨਾਲ ਸੰਬੰਧਤ ਹੈ । 1.ਪ੍ਰਿੰਸੀਪਲ ਐਸਿੱਟ ਮੈਨੇਜਮੈਂਟ ਪ੍ਰਾਈਵੇਟ ਲਿਮਟਿਡ , 2. ਪ੍ਰਿੰਸੀਪਲ ਟਰਸਟੀ ਕੰਪਨੀ ਪ੍ਰਾਈਵੇਟ ਲਿਮਟਿਡ  ਅਤੇ 3. ਪ੍ਰਿੰਸੀਪਲ ਰਿਟਾਇਰਮੈਂਟ ਐਡਵਾਇਜ਼ਰਸ ਪ੍ਰਾਈਵੇਟ ਲਿਮਟਿਡ  , ਸੁੰਦਰਮ ਐਸਿੱਟ ਮੈਨੇਜਮੈਂਟ ਕੰਪਨੀ ਲਿਮਟਿਡ  ਦੁਆਰਾ ਪ੍ਰਸਤਾਵਿਤ ਸਾਂਝ ਦੇ ਹਿੱਸੇ ਵਜੋਂ ਪ੍ਰਿੰਸੀਪਲ ਮਿਊਚੁਅਲ ਫੰਡ  ਦੀਆਂ ਯੋਜਨਾਵਾਂ ਸੁੰਦਰਮ ਮਿਊਚੁਅਲ ਫੰਡ  ਅਤੇ ਐੱਸ ਏ ਐੱਮ ਸੀ ਨੂੰ ਤਬਦੀਲ ਕੀਤੀਆਂ ਜਾਣਗੀਆਂ ।
ਐੱਸ ਏ ਐੱਮ ਸੀ ਇੱਕ ਪਬਲਿਕ ਲਿਮਟਿਡ ਕੰਪਨੀ ਹੈ । ਜਿਸ ਨੂੰ ਭਾਰਤ ਵਿੱਚ ਸ਼ਾਮਲ ਕੀਤਾ ਗਿਆ ਹੈ । ਇਹ ਸੁੰਦਰਮ ਫਾਇਨਾਂਸ ਲਿਮਟਿਡ  ਦੀ ਪੂਰੀ ਮਲਕੀਅਤ ਵਾਲੀ ਸਹਾਇਕ ਕੰਪਨੀ ਹੈ । ਐੱਸ ਏ ਐੱਮ ਸੀ , ਐੱਸ ਐੱਫ ਐੱਮ ਲਈ ਨਿਵੇਸ਼ ਪ੍ਰਬੰਧਕ ਹੈ ਅਤੇ ਫੰਡਾਂ ਦਾ ਪ੍ਰਬੰਧ ਕਰਦੀ ਹੈ, ਜੋ ਵੱਖਰੇ ਜੋਖਿਮ , ਇਨਾਮ ਅਤੇ ਤਰਲਤਾ ਪਸੰਦ ਕਰਨ ਵਾਲੇ ਨਿਵੇਸ਼ਕਾਂ ਦੀਆਂ ਜ਼ਰੂਰਤਾਂ ਨੂੰ ਪੂਰਾ ਕਰਦੀ ਹੈ ।
ਪੀ ਏ ਐੱਮ ਪੀ ਐੱਲ , ਪੀ ਐੱਮ ਐੱਫ ਨੂੰ ਸੰਪਤੀ ਪ੍ਰਬੰਧਨ ਸੇਵਾਵਾਂ ਪ੍ਰਦਾਨ ਕਰਨ ਅਤੇ ਪੀ ਐੱਮ ਸਕੀਮਾਂ ਦੇ ਸੰਚਾਲਨ / ਪ੍ਰਬੰਧਨ ਦੇ ਕਾਰੋਬਾਰ ਵਿੱਚ ਲੱਗੀ ਹੋਈ ਹੈ ।
ਪੀ ਟੀ ਸੀ ਪੀ ਐੱਲ , ਪੀ ਐੱਮ ਨੂੰ ਟਰਸਟੀਸਿ਼ਪ ਸੇਵਾਵਾਂ ਪ੍ਰਦਾਨ ਕਰਨ ਦਾ ਕਾਰੋਬਾਰ ਕਰਦੀ ਹੈ ।
ਪੀ ਆਰ ਪੀ ਐੱਲ — 1. ਲੰਮੇ ਸਮੇਂ ਦੇ ਨਿਵੇਸ਼ ਅਤੇ ਰਿਟਾਇਰਮੈਂਟ ਯੋਜਨਾਬੰਦੀ ਅਤੇ ਸਲਾਹਕਾਰੀ ਹੱਲ ਪ੍ਰਦਾਨ ਕਰਦੀ ਹੈ । 2. ਬੀਮਾ ਉਤਪਾਦਾਂ ਤੇ ਨੀਤੀਆਂ ਦੀ ਪ੍ਰਾਪਤੀ ਖਰੀਦ ਅਤੇ ਵੰਡ 3. ਮਿਊਚੁਅਲ ਫੰਡਾਂ ਦੀ ਆਪਸੀ ਸਾਂਝ ਨੂੰ ਮਿਊਚੁਅਲ ਫੰਡਾਂ ਦੇ ਡਿਸਟਰੀਬਿਊਟਰ ਵਜੋਂ ਸੇਵਾ ਪ੍ਰਦਾਨ ਕਰਦੀ ਹੈ ।
ਸੀ ਸੀ ਆਈ ਦੇ ਵਿਸਥਾਰ ਆਦੇਸ਼ ਜਲਦੀ ਜਾਰੀ ਕੀਤੇ ਜਾਣਗੇ ।
ਆਰ ਐੱਮ / ਕੇ ਐੱਮ ਐੱਨ
(Visitor Counter : 178
ਪੁਲਾੜ ਵਿਭਾਗ
ਭਾਰਤੀ ਖੋਜ ਵਿਗਿਆਨੀਆਂ ਨੇ ਬ੍ਰਹਿਮੰਡ ਵਿੱਚ ਬਹੁਤ ਦੂਰ ਸਟਾਰ ਗਲੈਕਸੀਜ਼ ਵਿੱਚੋਂ ਇੱਕ ਦੀ ਖੋਜ ਕੀਤੀ ਹੈ
ਪੁਲਾੜ ਮਿਸ਼ਨ ਵਿੱਚ ਅੱਜ ਉਸ ਵੇਲੇ ਇੱਕ ਮਹੱਤਵਪੂਰਨ ਉਪਲਬੱਧੀ ਪ੍ਰਾਪਤ ਹੋਈ ਜਦੋਂ ਭਾਰਤੀ ਖਗੋਲ ਵਿਗਿਆਨੀ ਬ੍ਰਹਿਮੰਡ ਵਿੱਚ ਬਹੁਤ ਦੂਰ ਸਥਿਤ ਸਟਾਰ ਗਲੈਕਸੀ ਦੀ ਖੋਜ ਕਰਨ ਵਿੱਚ ਸਫ਼ਲ ਹੋਏ ।
ਇਹ ਜਾਣਕਾਰੀ ਸਾਂਝਾ ਕਰਦਿਆਂ ਕੇਂਦਰੀ ਰਾਜ ਮੰਤਰੀ  ਉੱਤਰੀ ਪੂਰਬੀ ਖੇਤਰ ਦੇ ਵਿਕਾਸ, ਐੱਮ ਓ ਐੱਸ ਪੀ ਐੱਮ ਓ, ਪ੍ਰਸੋਨਲ ਪਬਲਿਕ ਗ੍ਰੀਵੈਂਸੇਸ, ਪੈਨਸ਼ਨਸ, ਐਟੋਮਿਕ ਐਨਰਜੀ ਅਤੇ ਪੁਲਾੜ, ਡਾਕਟਰ ਜਿਤੇਂਦਰ ਸਿੰਘ ਨੇ ਕਿਹਾ, ਇਹ ਬੜੇ ਮਾਣ ਵਾਲੀ ਗੱਲ ਹੈ ਕਿ ਭਾਰਤ ਦੀ ਪਹਿਲੀ ਮਲਟੀ ਵੇਵ ਲੈਂਥ ਸਪੇਸ ਅਬਜ਼ਰਵੇਟਰੀ "ਐਸਟਰੋ ਸੈਟ" ਨੇ ਧਰਤੀ ਤੋਂ 9.3 ਬਿਲੀਅਨ ਲਾਈਟ ਈਅਰਜ਼ ਦੂਰ ਇੱਕ ਗਲੈਕਸੀ ਵਿੱਚੋਂ ਐਕਸਟ੍ਰੀਮ ਯੂ ਵੀ ਲਾਈਟ ਦਾ ਪਤਾ ਲਗਾਇਆ ਹੈ । ਦਾ ਗਲੈਕਸੀ ਜੋ ਏ ਯੂ ਡੀ ਐੱਫ ਐੱਸ ਸਿਫਰ ਇੱਕ ਦੇ ਨਾਂ ਨਾਲ ਜਾਣੀ ਜਾਂਦੀ ਹੈ , ਨੂੰ ਪੁਣੇ ਦੇ ਇੰਟਰ ਯੂਨੀਵਰਸਿਟੀ ਸੈਂਟਰ ਫੋਰ ਐਸਟ੍ਰੋਨੋਮੀ ਐਂਡ ਐਸਟੋ੍ਰਫਿਜ਼ੀਕਸ ਦੇ ਡਾਕਟਰ ਕਣਕਸਾਹਾ ਦੀ ਅਗਵਾਈ ਵਾਲੇ ਖਗੋਲ ਵਿਗਿਆਨੀਆਂ ਨੇ ਖੋਜਿਆ ਹੈ ।
ਇਸ ਮਹੱਤਵਪੂਰਨ, ਵਿਲੱਖਣ ਤੇ ਅਸਲੀ ਖੋਜ ਦੇ ਤੱਥ ਤੋਂ ਪਤਾ ਲਾਇਆ ਜਾ ਸਕਦਾ ਹੈ ਕਿ ਇਸ ਬਾਰੇ ਅੰਤਰਰਾਸ਼ਟਰੀ ਰਸਾਲੇ "ਨੇਚਰ ਐਸਟ੍ਰੋਨੋਮੀ" ਜੋ ਬ੍ਰਿਟੇਨ ਤੋਂ ਛੱਪਦਾ ਹੈ, ਬਾਰੇ ਰਿਪੋਰਟ ਕੀਤਾ ਗਿਆ ਹੈ । ਭਾਰਤ ਦਾ ਐਸਟੋ੍ਰਸੈਟ / ਯੂ ਵੀ ਆਈ ਟੀ ਇਸ ਵਿਲੱਖਣ ਪ੍ਰਾਪਤੀ ਨੂੰ ਪ੍ਰਾਪਤ ਕਰ ਸਕਦਾ ਸੀ, ਕਿਉਂਕਿ ਅਮਰੀਕਾ ਦੇ ਨਾਸਾ ਅਧਾਰਿਤ ਹੱਬਲ ਸਪੇਸ ਟੈਲੀਸਕੋਪ ਦੇ ਮੁਕਾਬਲੇ ਯੂ ਵੀ ਆਈ ਟੀ ਡਿਟੈਕਟਰ ਵਿੱਚ ਪਿੱਠ ਭੂਮੀ ਸ਼ੋਰ ਕਿਤੇ ਘੱਟ ਹੈ ।
ਡਾਕਟਰ ਜਿਤੇਂਦਰ ਸਿੰਘ ਨੇ ਭਾਰਤੀ ਪੁਲਾੜ ਵਿਗਿਆਨੀਆਂ ਨੂੰ ਇੱਕ ਵਾਰ ਫਿਰ ਵਧਾਈ ਦਿੰਦਿਆਂ ਕਿਹਾ ਕਿ ਉਹਨਾਂ ਨੇ ਵਿਸ਼ਵ ਵਿੱਚ ਭਾਰਤ ਦੀ ਪੁਲਾੜ ਤਕਨਾਲੋਜੀ ਦੀ ਸਮਰੱਥਾ ਨੂੰ ਇੱਕ ਉੱਚ ਪੱਧਰੀ ਤੇ ਚੋਣਵੀਂ ਜਗ੍ਹਾ ਦੇ ਕੇ ਸਿੱਧ ਕਰ ਦਿੱਤਾ ਹੈ ਕਿ ਸਾਡੇ ਵਿਗਿਆਨੀ ਵਿਸ਼ਵ ਦੇ ਬਾਕੀ ਹਿੱਸੇ ਵਿੱਚ ਰਹਿੰਦੇ ਪੁਲਾੜ ਵਿਗਿਆਨੀਆਂ ਨੂੰ ਇਸ਼ਾਰੇ ਅਤੇ ਅਗਵਾਈ ਦੇ ਰਹੇ ਹਨ । ਪ੍ਰੋਫੈਸਰ ਸਿ਼ਆਮ ਟੰਡਨ ਅਨੁਸਾਰ ਪਿਛਲੇ ਇੱਕ ਦਹਾਕੇ ਤੋਂ ਯੂ ਵੀ ਆਈ ਟੀ ਕੋਰ ਟੀਮ ਵੱਲੋਂ ਸਖ਼ਤ ਮਿਹਨਤ ਨਾਲ ਵਧੀਆ ਕਾਰਗੁਜ਼ਾਰੀ ਲਈ ਇੱਕ ਬਹੁਤ ਵਧੀਆ ਸਥਾਨਕ ਇੱਕਜੁੱਟਤਾ ਅਤੇ ਉੱਚੀ ਸੰਵੇਦਨਸ਼ੀਲਤਾ ਦੀ ਦੇਣ ਹੈ ।
ਇੰਟਰ ਯੂਨੀਵਰਸਿਟੀ ਸੈਂਟਰ ਫੋਰ ਐਸਟ੍ਰੋਨੋਮੀ ਤੇ ਐਸਟੋ੍ਰਫਿਜ਼ੀਕਸ ਦੇ ਡਾਇਰੈਕਟਰ ਡਾਕਟਰ ਸੋਮਕ ਰੇਅ ਚੌਧਰੀ ਅਨੁਸਾਰ ਇਹ ਖੋਜ ਇਸ ਪੱਖ ਤੋਂ ਬਹੁਤ ਮਹੱਤਵਪੂਰਨ ਹੈ ਕਿ ਕਿਵੇਂ ਪਿਛਲੇ ਹਨੇਰੇ ਸਮਿਆਂ ਵਿੱਚ ਬ੍ਰਹਿਮੰਡ ਖ਼ਤਮ ਹੋਇਆ ਅਤੇ ਬ੍ਰਹਿਮੰਡ ਵਿੱਚ ਰੌਸ਼ਨੀ ਸੀ । ਸਾਨੂੰ ਇਹ ਜਾਨਣ ਦੀ ਲੋੜ ਹੈ ਕਿ ਇਹ ਕਦੋਂ ਸ਼ੁਰੂ ਹੋਇਆ ਪਰ ਰੌਸ਼ਨੀ ਦੇ ਮੁੱਢਲੇ ਸਰੋਤਾਂ ਨੂੰ ਲੱਭਣਾ ਬੜਾ ਔਖਾ ਹੈ I
ਉਹਨਾਂ ਨੇ ਕਿਹਾ, ਇਹ ਬਹੁਤ ਮਹੱਤਵਪੂਰਨ ਹੈ ਕਿ ਭਾਰਤ ਦਾ ਪਹਿਲਾ ਸਪੇਸ ਅਬਜ਼ਰਵੇਟਰੀ ਐਸਟ੍ਰੋਸੈਟ ਜਿਸ ਨੇ ਇਹ ਖੋਜ ਕੀਤੀ ਹੈ, ਨੂੰ ਭਾਰਤੀ ਪੁਲਾੜ ਖੋਜ ਸੰਸਥਾ ਨੇ 28 ਸਤੰਬਰ 2015 ਨੂੰ ਮੋਦੀ ਸਰਕਾਰ ਦੀ ਪਹਿਲੀ ਮਿਆਦ ਦੌਰਾਨ ਸ਼ੁਰੂ ਕੀਤਾ ਸੀ । ਇਸ ਦਾ ਵਿਕਾਸ ਇਸਰੋ ਦੇ ਪੂਰਨ ਸਹਿਯੋਗ ਅਤੇ ਆਈ ਯੂ ਸੀ ਏ ਏ ਦੇ ਸਾਬਕਾ ਐਮਰੀਟਸ ਪ੍ਰੋਫੈਸਰ ਸਿ਼ਆਮ ਟੰਡਨ ਦੀ ਅਗਵਾਈ ਵਾਲੀ ਟੀਮ ਨੇ ਕੀਤਾ ਹੈ ।
(ਐੱਸ ਐੱਨ ਸੀ
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਛੱਤੀਸਗੜ੍ਹ ਦੇ ਬਲੌਦਾਬਾਜ਼ਾਰ-ਭਾਟਾਪਾਰਾ ਜ਼ਿਲ੍ਹੇ ਵਿੱਚ ਹੋਏ ਜਾਨੀ ਨੁਕਸਾਨ ’ਤੇ ਸੋਗ ਪ੍ਰਗਟਾਇਆ
ਪੀੜਤਾਂ ਦੇ ਲਈ ਪ੍ਰਧਾਨ ਮੰਤਰੀ ਨੈਸ਼ਨਲ ਰਿਲੀਫ਼ ਫੰਡ  ਤੋਂ ਅਨੁਗ੍ਰਹਿ ਰਾਸ਼ੀ  ਦਾ ਐਲਾਨ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਛੱਤੀਸਗੜ੍ਹ ਦੇ ਬਲੌਦਾਬਾਜ਼ਾਰ-ਭਾਟਾਪਾਰਾ ਜ਼ਿਲ੍ਹੇ ਵਿੱਚ ਹੋਈ ਦੁਰਘਟਨਾ ਵਿੱਚ ਹੋਏ ਜਾਨੀ ਨੁਕਸਾਨ ’ਤੇ ਗਹਿਰਾ ਦੁਖ ਪ੍ਰਗਟਾਇਆ ਹੈ। ਸ਼੍ਰੀ ਮੋਦੀ ਨੇ ਛੱਤੀਸਗੜ੍ਹ ਦੇ ਬਲੌਦਾਬਾਜ਼ਾਰ-ਭਾਟਾਪਾਰਾ ਜ਼ਿਲ੍ਹੇ ਵਿੱਚ ਹੋਈ ਸੜਕ ਦੁਰਘਟਨਾ ਦੇ ਪੀੜਤਾਂ ਦੇ ਲਈ ਪ੍ਰਧਾਨ ਮੰਤਰੀ ਨੈਸ਼ਨਲ ਰਿਲੀਫ਼ ਫੰਡ  ਤੋਂ ਅਨੁਗ੍ਰਹਿ ਰਾਸ਼ੀ  ਦਾ ਵੀ ਐਲਾਨ ਕੀਤਾ।
ਪ੍ਰਧਾਨ ਮੰਤਰੀ ਦਫ਼ਤਰ ਨੇ ਟਵੀਟ ਕੀਤਾ;
“ਛੱਤੀਸਗੜ੍ਹ ਦੇ ਬਲੌਦਾਬਾਜ਼ਾਰ-ਭਾਟਾਪਾਰਾ ਜ਼ਿਲ੍ਹੇ ਵਿੱਚ ਦੁਰਘਟਨਾ ਦੇ ਕਾਰਨ ਹੋਏ ਜਾਨੀ ਨੁਕਸਾਨ ਤੋਂ ਦੁਖੀ ਹਾਂ। ਦੁਖੀ ਪਰਿਵਾਰਾਂ ਦੇ ਪ੍ਰਤੀ ਸੰਵੇਦਨਾਵਾਂ। ਜ਼ਖਮੀ ਲੋਕ ਜਲਦੀ ਠੀਕ ਹੋਣ: PM @narendramodi
“ਬਲੌਦਾਬਾਜ਼ਾਰ-ਭਾਟਾਪਾਰਾ ਜ਼ਿਲ੍ਹੇ ਵਿੱਚ ਹੋਏ ਹਾਦਸੇ ਵਿੱਚ ਹਰੇਕ ਮ੍ਰਿਤਕ ਦੇ ਕਰੀਬੀ ਪਰਿਜਨ ਨੂੰ ਪ੍ਰਧਾਨ ਮੰਤਰੀ ਨੈਸ਼ਨਲ ਰਿਲੀਫ਼ ਫੰਡ  ਤੋਂ ਦੋ ਲੱਖ ਰੁਪਏ ਦੀ ਅਨੁਗ੍ਰਹਿ ਰਾਸ਼ੀ  ਦਿੱਤੀ ਜਾਵੇਗੀ। ਜ਼ਖਮੀ ਲੋਕਾਂ ਨੂੰ 50,000 ਰੁਪਏ ਦਿੱਤੇ ਜਾਣਗੇ। PM @narendramodi
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਗੁਜਰਾਤ ਸਰਕਾਰ ਦੇ ਸਾਬਕਾ ਮੰਤਰੀ ਸ਼੍ਰੀ ਭਾਗੂਭਾਈ ਪਟੇਲ ਦੇ ਅਕਾਲ ਚਲਾਣੇ 'ਤੇ ਸੋਗ ਪ੍ਰਗਟਾਇਆ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਗੁਜਰਾਤ ਸਰਕਾਰ ਦੇ ਸਾਬਕਾ ਮੰਤਰੀ, ਸ਼੍ਰੀ ਭਾਗੂਭਾਈ ਪਟੇਲ ਦੇ ਅਕਾਲ ਚਲਾਣੇ ‘ਤੇ ਗਹਿਰਾ ਦੁਖ ਵਿਅਕਤ ਕੀਤਾ ਹੈ। ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਜਨ ਸੇਵਾ ਦੇ ਖੇਤਰ ਵਿੱਚ ਸ਼੍ਰੀ ਪਟੇਲ ਦੇ ਯੋਗਦਾਨ ਨੂੰ ਹਮੇਸ਼ਾ ਯਾਦ ਕੀਤਾ ਜਾਵੇਗਾ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
"ਗੁਜਰਾਤ ਸਰਕਾਰ ਦੇ ਸਾਬਕਾ ਮੰਤਰੀ ਸ਼੍ਰੀ ਭਾਗੂਭਾਈ ਪਟੇਲ ਦੇ ਅਕਾਲ ਚਲਾਣੇ ਤੋਂ ਦੁਖੀ ਹਾਂ। ਜਨ ਸੇਵਾ ਦੇ ਖੇਤਰ ਵਿੱਚ ਉਨ੍ਹਾਂ ਦੇ ਯੋਗਦਾਨ ਨੂੰ ਹਮੇਸ਼ਾ ਯਾਦ ਕੀਤਾ ਜਾਵੇਗਾ। ਉਨ੍ਹਾਂ ਦੀ ਆਤਮਾ ਦੀ ਸ਼ਾਂਤੀ ਦੇ ਲਈ ਪ੍ਰਾਰਥਨਾ ਅਤੇ ਦੁਖੀ ਪਰਿਵਾਰ ਦੇ ਪ੍ਰਤੀ ਸੰਵੇਦਨਾ। ਓਮ ਸ਼ਾਂਤੀ।"
ਵਾਤਾਵਰਣ,ਜੰਗਲਾਤ ਅਤੇ ਜਲਵਾਯੂ ਪਰਿਵਰਤਨ ਮੰਤਰਾਲਾ
ਦੇਸ਼ ਭਰ ਦੇ 10,062 ਵਿਦਿਆਰਥੀਆਂ ਨੇ ‘ਭਾਰਤ ਵਿੱਚ ਚੀਤਾ ਵਾਪਸ ਲਿਆਉਣ ਸੰਬੰਧੀ ਜਾਗਰੂਕਤਾ ਪ੍ਰੋਗਰਾਮ’ ਵਿੱਚ ਹਿੱਸਾ ਲਿਆ
ਵਾਤਾਵਰਣ, ਵਣ ਅਤੇ ਜਲਵਾਯੂ ਪਰਿਵਰਤਨ ਮੰਤਰਾਲੇ ਦੇ ਇੱਕ ਅਧੀਨ ਆਫਿਸ ਨੈਸ਼ਨਲ ਮਿਊਜ਼ੀਅਮ ਆਵ੍ ਨੈਚੂਰਲ ਹਿਸਟਰੀ, ਨਵੀਂ ਦਿੱਲੀ ਅਤੇ ਮੈਸੂਰ, ਭੋਪਾਲ, ਭੁਵਨੇਸ਼ਵਰ ਅਤੇ ਸਵਾਈ ਮਾਧੋਪੁਰ ਸਥਿਤ ਇਸ ਦੇ ਖੇਤਰੀ ਮਿਊਜ਼ੀਅਮਾਂ ਨੇ ਚੀਤਾ ਨੂੰ ਭਾਰਤ ਵਾਪਸ ਲਿਆਉਣਾ- ਰਾਸ਼ਟਰ ਦੀ ਕੁਦਰਤੀ ਵਿਰਾਸਤ ਬਹਾਲ ਕਰਨ ‘ਤੇ ਜਾਗਰੂਕਤਾ ਪ੍ਰੋਗਰਾਮ ਦਾ ਆਯੋਜਨ ਕੀਤਾ।
ਇਹ ਜਾਗਰੂਕਤ ਪ੍ਰੋਗਰਾਮ 14-18 ਫਰਵਰੀ 2023 ਤੱਕ ਆਯੋਜਿਤ ਕੀਤਾ ਗਿਆ ਸੀ ਅਤੇ ਇਸ ਵਿੱਚ ਦੇਸ਼ ਭਰ ਦੇ 10,062 ਵਿਦਿਆਰਥੀਆਂ ਨੇ ਹਿੱਸਾ ਲਿਆ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ–19 ਬਾਰੇ ਅੱਪਡੇਟਸ
ਠੀਕ ਹੋਏ ਕੇਸ ਐਕਟਿਵ ਕੇਸਾਂ ਦੀ ਗਿਣਤੀ ਤੋਂ 1.75 ਗੁਣਾ ਵੱਧ
ਠੀਕ ਹੋਏ ਅਤੇ ਐਕਟਿਵ ਕੇਸਾਂ ਵਿਚਾਲੇ ਫ਼ਰਕ 2 ਲੱਖ ਤੋਂ ਵਧਿਆ
ਰਾਸ਼ਟਰੀ ਸਿਹਤਯਾਬੀ ਦਰ ਹੋਰ ਸੁਧਰ ਕੇ ਹੋਈ 62.09%
ਇੱਕ ਮਹੱਤਵਪੂਰਨ ਪ੍ਰਾਪਤੀ ਵਜੋਂ, ਕੋਵਿਡ–19 ਦੇ ਠੀਕ ਹੋਏ ਕੇਸਾਂ ਦੀ ਗਿਣਤੀ ਹੁਣ ਸਰਗਰਮ  ਕੇਸਾਂ ਤੋਂ 2,06,588 ਵਧ ਗਈ ਹੈ। ਠੀਕ ਹੋਏ ਕੇਸਾਂ ਦੀ ਗਿਣਤੀ ਐਕਟਿਵ ਕੇਸਾਂ ਦੀ ਗਿਣਤੀ ਨਾਲੋਂ 1.75 ਗੁਣਾ  ਵੱਧ ਹੈ। ਪਿਛਲੇ 24 ਘੰਟਿਆਂ ਦੌਰਾਨ ਕੁੱਲ 19,547 ਮਰੀਜ਼ ਠੀਕ ਹੋਏ ਹਨ ਤੇ ਇੰਝ ਕੋਵਿਡ–19 ਦੇ ਠੀਕ ਹੋਏ ਮਰੀਜ਼ਾਂ ਦੀ ਕੁੱਲ ਗਿਣਤੀ ਵਧ ਕੇ ਅੱਜ 4,76,377 ਹੋ ਗਈ ਹੈ। ਇਹ ਸਭ ਕੋਵਿਡ–19 ਕੇਸਾਂ ਦੇ ਸਮੇਂ–ਸਿਰ ਅਤੇ ਪ੍ਰਭਾਵਸ਼ਾਲੀ ਕਲੀਨੀਕਲ ਪ੍ਰਬੰਧਨ ਦੇ ਨਾਲ–ਨਾਲ ਘਰੋਂ–ਘਰੀਂ ਜਾ ਕੇ ਮਰੀਜ਼ਾਂ ਦੇ ਸੰਪਰਕ ਵਿੱਚ ਰਹੇ ਵਿਅਕਤੀਆਂ ਦੀ ਪ੍ਰਭਾਵੀ ਚੌਕਸੀ, ਰੋਗੀਆਂ ਦਾ ਛੇਤੀ ਪਤਾ ਲਾਉਣ ਤੇ ਏਕਾਂਤਵਾਸ ਦਾ ਨਤੀਜਾ ਹੈ।
ਇਸ ਵੇਲੇ ਐਕਟਿਵ ਕੇਸਾਂ ਦੀ ਗਿਣਤੀ 2,69,789 ਹੈ ਤੇ ਉਹ ਸਾਰੇ ਸਰਗਰਮ ਮੈਡੀਕਲ ਨਿਗਰਾਨੀ ਅਧੀਨ ਹਨ।
ਸਰਗਰਮ ਤੇ ਠੀਕ ਹੋਏ ਕੇਸ – ਸਿਹਤਯਾਬ ਹੋਏ ਕੇਸਾਂ ਵਿੱਚ ਪ੍ਰਗਤੀਸ਼ੀਲ ਵਾਧਾ
ਭਾਰਤ ਦੀ ਕੋਵਿਡ–19 ਤੋਂ ਸਿਹਤਯਾਬ ਹੋਣ ਦੀ ਦਰ ਵੀ ਸਥਿਰਤਾ ਨਾਲ ਵਧ ਰਹੀ ਹੈ। ਕੋਵਿਡ–19 ਮਰੀਜ਼ਾਂ ਦੀ ਸਿਹਤਯਾਬੀ ਦਰ ਅੱਜ ਵਧ ਕੇ 62.09% ਹੋ ਗਈ ਹੈ।
ਵਧ ਰਹੀ ਸਿਹਤਯਾਬੀ ਦਰ
ਗਿਣਤੀ ਦੇ ਮਾਮਲੇ ਵਿੱਚ ਭਾਰਤ ਦੀ ਤੁਲਨਾ ਹੋਰਨਾਂ ਦੇਸ਼ਾਂ ਨਾਲ ਕਰਨੀ ਸ਼ਾਇਦ ਨਿਆਂਪੂਰਨ ਨਹੀਂ ਹੋਵੇਗੀ, ਭਾਰਤ ਵਿੱਚ ਪ੍ਰਤੀ 10 ਲੱਖ ਦੀ ਆਬਾਦੀ ਪਿੱਛੇ 195.5 ਕੇਸ ਹਨ, ਜੋ ਵਿਸ਼ਵ ਵਿੱਚ ਸਭ ਤੋਂ ਘੱਟ ਵਿੱਚੋਂ ਇੱਕ ਹੈ। ਕੰਟੇਨਮੈਂਟ ਅਤੇ ਬਫ਼ਰ ਜ਼ੋਨਾਂ ਦੀ ਸਰਗਰਮ ਰੂਪ–ਰੇਖਾ, ਜ਼ੋਰ–ਸ਼ੋਰ ਨਾਲ ਟੈਸਟਿੰਗ, ਰੋਗੀਆਂ ਦੇ ਛੇਤੀ ਤੇ ਸਮੇਂ–ਸਿਰ ਸ਼ਨਾਖ਼ਤ ਤੇ ਕਲੀਨਿਕਲ ਪ੍ਰੋਟੋਕੋਲਜ਼ ਦੀ ਪਾਲਣਾ ਅਤੇ ਬਿਹਤਰ ਆਈਸੀਯੂ/ਹਸਪਤਾਲ ਪ੍ਰਬੰਧ ਕਾਰਣ ਹੀ ਭਾਰਤ ਵਿਸ਼ਵ ਦੇ ਸਭ ਤੋਂ ਘੱਟ ਮੌਤਾਂ ਵਾਲੇ ਦੇਸ਼ਾਂ ਵਿੱਚੋਂ ਇੱਕ ਹੈ। ਭਾਰਤ ’ਚ ਪ੍ਰਤੀ 10 ਲੱਖ ਆਬਾਦੀ ਪਿੱਛੇ 15.31 ਮੌਤਾਂ ਹੋਈਆਂ ਹਨ, ਜੋ 2.75% ਮੌਤ ਦਰ ਬਣਦੀ ਹੈ। ਜਦ ਕਿ ਵਿਸ਼ਵ ਪੱਧਰ ਉੱਤੇ ਪ੍ਰਤੀ 10 ਲੱਖ ਆਬਾਦੀ ਪਿੱਛੇ ਮੌਤਾਂ ਦੀ ਗਿਣਤੀ 68.7 ਹੈ।
ਭਾਰਤ ਵਿੱਚ ਰੋਜ਼ਾਨਾ ਟੈਸਟਿੰਗ ਦੀ ਗਿਣਤੀ ਵਿੱਚ ਵੀ ਸਥਿਰ ਵਾਧਾ ਹੋ ਰਿਹਾ ਹੈ। ਪਿਛਲੇ 24 ਘੰਟਿਆਂ ਦੌਰਾਨ 2,67,061 ਸੈਂਪਲ ਟੈਸਟ ਕੀਤੇ ਗਏ ਹਨ। ਅੱਜ ਦੀ ਤਰੀਕ ਤੱਕ ਦੇਸ਼ ਦੀ ਆਬਾਦੀ ਵਿੱਚ ਕੋਵਿਡ–19 ਦੀ ਸ਼ਨਾਖ਼ਤ ਲਈ 1,07,40,832 ਸੈਂਪਲ ਟੈਸਟ ਕੀਤੇ ਜਾ ਚੁੱਕੇ ਹਨ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲੇ ਅਤੇ ਭਾਰਤੀ ਮੈਡੀਕਲ ਖੋਜ ਕੌਂਸਲ  ਦੇ ਇਕਜੁੱਟ ਯਤਨਾਂ ਸਦਕਾ ਦੇਸ਼ ਵਿੱਚ ਟੈਸਟ ਕਰਨ ਵਾਲੀਆਂ ਲੈਬੋਰੇਟਰੀਜ਼ ਦੇ ਨੈੱਟਵਰਕ ਵਿੱਚ ਪ੍ਰਭਾਵਸ਼ਾਲੀ ਵਾਧਾ ਹੋਇਆ ਹੈ, ਹੁਣ ਕੁੱਲ 1,132 ਲੈਬੋਰੇਟਰੀਜ਼ ਕੰਮ ਕਰ ਰਹੀਆਂ ਹਨ; ਜਿਨ੍ਹਾਂ ਵਿੱਚੋਂ ਸਰਕਾਰੀ ਖੇਤਰ ਦੀਆਂ 805 ਲੈਬੋਰੇਟਰੀਜ਼ ਅਤੇ 327 ਲੈਬੋਰੇਟਰੀਜ਼ ਨਿਜੀ ਖੇਤਰ ਦੀਆਂ ਹਨ। ਉਨ੍ਹਾਂ ਦੇ ਵੇਰਵੇ ਇਸ ਪ੍ਰਕਾਰ ਹਨ:
• Real-Time RT PCR  ਅਧਾਰਿਤ ਟੈਸਟਿੰਗ ਲੈਬੋਰੇਟਰੀਜ਼: 603 
• TrueNat  ਅਧਾਰਿਤ ਟੈਸਟਿੰਗ ਲੈਬੋਰੇਟਰੀਜ਼: 435 
• CBNAAT  ਅਧਾਰਿਤ ਟੈਸਟਿੰਗ ਲੈਬੋਰੇਟਰੀਜ਼: 94 
ਕੋਵਿਡ–19 ਨਾਲ ਸਬੰਧਿਤ ਤਕਨੀਕੀ ਮਾਮਲਿਆਂ ’ਤੇ ਹਰ ਤਰ੍ਹਾਂ ਦੀ ਸਹੀ ਤੇ ਅੱਪਡੇਟਡ  ਜਾਣਕਾਰੀ ਅਤੇ ਅਡਵਾਈਜ਼ਰੀ ਲਈ ਕਿਰਪਾ ਕਰਕੇ ਨਿਯਮਿਤ ਰੂਪ ’ਚ ਇੱਥੇ ਜਾਓ: https://www.mohfw.gov.in/ ਅਤੇ @MoHFW_INDIA
ਕੋਵਿਡ–19 ਨਾਲ ਸਬੰਧਿਤ ਤਕਨੀਕੀ ਸੁਆਲ technicalquery.covid19[at]gov[dot]in ਉੱਤੇ ਅਤੇ ਹੋਰ ਸੁਆਲ ncov2019[at]gov[dot]in ਅਤੇ ਹੋਰ ਪ੍ਰਸ਼ਨ ncov2019[at]gov[dot]in ਅਤੇ @CovidIndiaSeva ਉੱਤੇ ਈਮੇਲ ਰਾਹੀਂ ਭੇਜੇ ਜਾ ਸਕਦੇ ਹਨ।
ਕੋਵਿਡ–19 ਬਾਰੇ ਕਿਸੇ ਵੀ ਤਰ੍ਹਾਂ ਦੇ ਸੁਆਲ ਹੋਣ, ਤਾਂ ਕਿਰਪਾ ਕਰਕੇ ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲੇ ਦੇ ਹੈਲਪਲਾਈਨ ਨੰਬਰ: +91-11-23978046 ਜਾਂ 1075  ਜਾਂ 1075  ਉੱਤੇ ਕਾਲ ਕਰੋ। ਕੋਵਿਡ–19 ਬਾਰੇ ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਹੈਲਪਲਾਈਨ ਨੰਬਰਾਂ ਦੀ ਸੂਚੀ ਵੀ ਇੱਥੇ ਉਪਲਬਧ ਹੈ https://www.mohfw.gov.in/pdf/coronvavirushelplinenumber.pdf
ਰੱਖਿਆ ਮੰਤਰਾਲਾ
ਭਾਰਤੀ ਫੌਜ ਨੇ ਕੋਵਿਡ ਮਹਾਮਾਰੀ ਨਾਲ ਟਾਕਰੇ ਲਈ ਦਿੱਲੀ ਕੈਂਟ ਵਿਖੇ ਹਸਪਤਾਲ ਸਹੂਲਤਾਂ ਵਿੱਚ ਵਾਧਾ ਕੀਤਾ
ਰਾਸ਼ਟਰ ਨੂੰ ਆਪਣੀ ਨਿਰਸਵਾਰਥ ਸੇਵਾ ਦੇ ਸਿਧਾਂਤਾਂ ਦੇ ਮੱਦੇਨਜ਼ਰ, ਭਾਰਤੀ ਫੌਜ ਨੇ ਕਈ ਥਾਵਾਂ 'ਤੇ ਬਜ਼ੁਰਗਾਂ ਅਤੇ ਉਨ੍ਹਾਂ ਦੇ ਆਸ਼ਰਿਤਾਂ ਨੂੰ ਵਿਆਪਕ ਡਾਕਟਰੀ ਸਹਾਇਤਾ ਪ੍ਰਦਾਨ ਕਰਨ ਲਈ ਜੰਗੀ ਪੱਧਰ 'ਤੇ ਕਈ ਕੋਵਿਡ ਸਹੂਲਤਾਂ ਤਿਆਰ ਕੀਤੀਆਂ ਹਨ। ਅਜਿਹੀ ਹੀ ਇੱਕ ਸਹੂਲਤ ਬੇਸ ਹਸਪਤਾਲ ਦਿੱਲੀ ਛਾਉਣੀ  ਵਿਖੇ ਬਣਾਈ ਗਈ ਹੈ, ਜਿਥੇ ਸਾਰੇ ਹਸਪਤਾਲ ਨੂੰ ਕੋਵਿਡ ਹਸਪਤਾਲ ਵਿੱਚ ਤਬਦੀਲ ਕਰ ਦਿੱਤਾ ਗਿਆ ਹੈ, ਜੋ ਆਉਣ ਵਾਲੇ ਸਾਰੇ ਮਰੀਜ਼ਾਂ ਦੀ ਗੰਭੀਰ ਦੇਖਭਾਲ ਮੁਹੱਈਆ ਕਰਾਉਣ ਲਈ ਵਿਆਪਕ ਪ੍ਰਬੰਧਾਂ ਨਾਲ ਲੈਸ ਹੈ।
ਮੌਜੂਦਾ ਕੋਵਿਡ ਲਹਿਰ ਦੀ ਸ਼ੁਰੂਆਤ ਸਮੇਂ, ਬੇਸ ਹਸਪਤਾਲ ਨੇ 340 ਕੋਵਿਡ ਬੈੱਡ ਤਿਆਰ ਕੀਤੇ, ਜਿਨ੍ਹਾਂ ਵਿਚੋਂ ਸਿਰਫ 250 ਬੈੱਡ ਆਕਸੀਜਿਨੇਟਡ ਸਨ। ਕੋਵਿਡ ਦੇ ਮਾਮਲਿਆਂ ਵਿੱਚ ਤੇਜ਼ੀ ਨਾਲ ਵਾਧੇ ਕਾਰਨ ਇਸ ਸਰੋਤ ਨੂੰ ਵਾਧੂ ਸਮਰੱਥਾ ਲਈ ਫੈਲਾਇਆ ਜਾ ਰਿਹਾ ਹੈ। ਬੈੱਡਾਂ ਨੂੰ ਉਨ੍ਹਾਂ ਦੀ ਸਮਰੱਥਾ ਅਨੁਸਾਰ ਵਰਤੇ ਜਾਣ ਦੇ ਬਾਵਜੂਦ, ਇਸ ਸਮਰੱਥਾ ਤੋਂ ਉਪਰ ਅਤੇ ਇਸ ਤੋਂ ਉਪਰ ਵਾਲੇ ਮਰੀਜ਼ਾਂ ਦਾ ਬਿਸਤਰੇ ਉਡੀਕਣ ਦੀ ਇੱਛਾ ਪੂਰੀ ਕਰਨ ਤੋਂ ਬਾਅਦ ਟ੍ਰੌਮਾ ਸੈਂਟਰ ਵਿੱਚ ਇਲਾਜ ਕੀਤਾ ਜਾ ਰਿਹਾ ਹੈ। ਸਮਰੱਥਾ ਨੂੰ 650 ਬੈੱਡਾਂ ਤੱਕ ਵਧਾਉਣ ਲਈ ਜਲਦੀ ਯੋਜਨਾ ਬਣਾਈ ਗਈ ਸੀ, ਜਿਸ ਵਿਚੋਂ 450 ਬੈੱਡਾਂ ਨੂੰ 30 ਅਪ੍ਰੈਲ 2021 ਤੱਕ ਆਕਸੀਜਨ ਸੁਵਿਧਾ ਪ੍ਰਦਾਨ ਕੀਤੀ ਜਾਵੇਗੀ। ਇੰਟੈਂਸਿਵ ਕੇਅਰ ਯੂਨਿਟ  ਨੂੰ ਵੀ 29 ਅਪ੍ਰੈਲ 2021 ਤੱਕ 12 ਬੈੱਡਾਂ ਨੂੰ 35 ਆਈਸੀਯੂ ਬੈੱਡਾਂ ਤੱਕ ਵਧਾਇਆ ਜਾ ਰਿਹਾ ਹੈ। ਮਹਾਮਾਰੀ ਦੇ ਅੱਗੇ ਪਸਾਰ ਦੇ ਪੜਾਅ ਵਿੱਚ ਮੌਜੂਦਾ ਸਮਰੱਥਾ ਨੂੰ ਜੂਨ 2021 ਦੇ ਦੂਜੇ ਹਫ਼ਤੇ ਤੱਕ 900 ਆਕਸੀਜਨ ਬੈੱਡਾਂ ਤੱਕ ਵਧਾ ਦਿੱਤਾ ਜਾਏਗਾ।
ਕੁਸ਼ਲ ਮਰੀਜ਼ ਪ੍ਰਬੰਧਨ ਲਈ, ਇੱਕ ਮਾਹਰ ਮੈਡੀਕਲ ਟੀਮ ਦੇ ਅਧੀਨ ਇੱਕ ਨਵੀਂ ਕੋਵਿਡ ਓਪੀਡੀ ਇਕੋ ਛੱਤ ਦੇ ਹੇਠਾਂ ਅਲੱਗ-ਥਲੱਗ ਸੁਵਿਧਾਵਾਂ ਜਾਂਚ, ਇਲਾਜ ਲਈ ਸਲਾਹ ਅਤੇ ਦਾਖਲੇ ਲਈ ਪੌਜੇਟਿਵ ਮਰੀਜ਼ਾਂ ਦੀ ਸਕ੍ਰੀਨਿੰਗ ਲਈ 24 ਘੰਟੇ ਕੰਮ ਕਰ ਰਹੀਆਂ ਹਨ। ਇਹ ਟੀਮ ਰੋਜ਼ਾਨਾ ਤਕਰੀਬਨ 500 ਮਰੀਜ਼ਾਂ ਦੀ ਡਾਕਟਰੀ ਤੌਰ 'ਤੇ ਜਾਂਚ ਕਰਦੀ ਹੈ ਅਤੇ ਢੁਕਵੀਂ ਡਾਕਟਰੀ ਸਲਾਹ ਦਿੱਤੀ ਜਾਂਦੀ ਹੈ। ਕੋਸ਼ਿਸ਼ ਇਹ ਹੈ ਕਿ ਸਾਰੇ ਨਾਜ਼ੁਕ ਮਾਮਲਿਆਂ ਨੂੰ ਉਚਿਤ ਇਲਾਜ ਪ੍ਰਦਾਨ ਕੀਤਾ ਜਾਵੇ।
ਇੱਕ ਹੋਰ ਪਹਿਲ ਵਿੱਚ, ਇੱਕ ਸੀਨੀਅਰ ਅਧਿਕਾਰੀ ਦੇ ਅਧੀਨ ਇੱਕ ਕੋਵਿਡ ਟੈਲੀ-ਸਲਾਹ-ਮਸ਼ਵਰਾ ਅਤੇ ਜਾਣਕਾਰੀ ਪ੍ਰਬੰਧਨ ਸੈੱਲ 24 x 7 ਪੇਸ਼ਕਾਰੀ ਵਾਲੀ ਡਾਕਟਰੀ ਸਲਾਹ ਦੇ ਨਾਲ ਨਾਲ ਦਾਖਲ ਮਰੀਜ਼ਾਂ ਬਾਰੇ ਸਹੀ ਸੰਵੇਦਨਸ਼ੀਲਤਾ ਬਾਰੇ ਜਾਣਕਾਰੀ ਦੇ ਰਿਹਾ ਹੈ। ਔਸਤਨ, ਇਸ ਸੈੱਲ ਦੁਆਰਾ 1200-1300 ਕਾਲਾਂ ਸੁਣੀਆਂ ਜਾਂਦੀਆਂ ਹਨ। ਇਸ ਸੈੱਲ ਦੁਆਰਾ ਕੀਤੇ ਜਾ ਰਹੇ ਕੁਝ ਕਾਰਜਾਂ ਵਿੱਚ ਸ਼ਾਮਲ ਹਨ: -
- ਟੈਲੀਫੋਨ ਰਾਹੀਂ ਸਲਾਹ-ਮਸ਼ਵਰੇ ਸਮੇਤ ਮਾਹਰ ਡਾਕਟਰੀ ਸਲਾਹ।
- ਦਾਖਲ ਮਰੀਜ਼ਾਂ ਦੇ ਰਿਸ਼ਤੇਦਾਰਾਂ ਲਈ ਅਪਡੇਟ।
- ਬੈੱਡਾਂ ਦੀ ਉਪਲਬਧਤਾ / ਦਾਖਲੇ ਸੰਬੰਧੀ ਜਾਣਕਾਰੀ।
- ਕੋਵਿਡ ਟੈਸਟ ਦੀਆਂ ਰਿਪੋਰਟਾਂ।
- ਮਰੀਜ਼ਾਂ / ਰਿਸ਼ਤੇਦਾਰਾਂ ਤੋਂ ਨਿੱਜੀ ਬੇਨਤੀਆਂ ਲਈ ਤਾਲਮੇਲ।
- ਕੋਵਿਡ ਟੀਕਾਕਰਣ ਸੰਬੰਧੀ ਜਾਣਕਾਰੀ।
ਨਾਗਰਿਕ ਇਸ ਸਹੂਲਤ ਦਾ ਲਾਭ ਲੈਣ ਲਈ ਹੇਠ ਲਿਖੇ ਨੰਬਰਾਂ ਦੀ ਵਰਤੋਂ ਕਰ ਸਕਦੇ ਹਨ: -
- 011-25683580
- 011-25683585
- 011-25683581
- 37176 
ਭਾਰਤੀ ਫੌਜ ਰੋਜ਼ਾਨਾ ਮਾਮਲਿਆਂ ਵਿੱਚ ਤੇਜ਼ੀ ਨਾਲ ਵੱਧਣ ਕਾਰਨ ਹੋਣ ਵਾਲੀਆਂ ਵਧਦੀਆਂ ਜ਼ਰੂਰਤਾਂ ਨੂੰ ਪੂਰਾ ਕਰਨ ਲਈ ਡਾਕਟਰੀ ਯੋਗਤਾਵਾਂ ਨੂੰ ਵਧਾਉਣ ਵਿੱਚ ਕੋਈ ਕਸਰ ਬਾਕੀ ਨਹੀਂ ਛੱਡੇਗੀ। ਮੌਜੂਦਾ ਸੰਕਟ ਵਿੱਚ, ਜਦੋਂ ਸਾਰੇ ਉਪਲਬਧ ਮੈਡੀਕਲ ਸਰੋਤਾਂ ਨੂੰ ਸਾਡੀ ਯੋਗਤਾ ਦੇ ਉੱਤਮ ਤਰੀਕੇ ਨਾਲ ਵਰਤਿਆ ਜਾ ਰਿਹਾ ਹੈ, ਸਾਬਕਾ ਜਵਾਨਾਂ ਨੂੰ ਬੇਨਤੀ ਕੀਤੀ ਜਾਂਦੀ ਹੈ ਕਿ ਉਹ ਪੂਰਾ ਸਹਿਯੋਗ ਦੇਣ ਅਤੇ ਫੌਜੀ ਮੈਡੀਕਲ ਪੇਸ਼ੇਵਰਾਂ ਨੂੰ ਉਤਸ਼ਾਹਤ ਕਰਨ, ਜੋ ਪੂਰੀ ਤਨਦੇਹੀ ਅਤੇ ਇਮਾਨਦਾਰੀ ਨਾਲ ਆਪਣੇ ਫਰਜ਼ ਨਿਭਾ ਰਹੇ ਹਨ।
ਰੇਲ ਮੰਤਰਾਲਾ
ਭਾਰਤੀ ਰੇਲਵੇ ਨੇ ਆਮਦਨ ਅਤੇ ਮਾਲ ਲੋਡਿੰਗ ਦੇ ਮਾਮਲੇ ਵਿੱਚ ਦਸੰਬਰ, 2020 ਦੇ ਦੌਰਾਨ ਵੀ ਮਾਲ ਢੁਆਈ ਦੇ ਉੱਚ ਪੱਧਰ ਨੂੰ ਬਣਾਈ ਰੱਖਿਆ ਹੈ
ਦਸੰਬਰ, 2020 ਦੇ ਮਹੀਨੇ ਵਿੱਚ, ਭਾਰਤੀ ਰੇਲਵੇ ਦੁਆਰਾ ਕੀਤੀ ਗਈ ਮਾਲ ਲੋਡਿੰਗ 118.13 ਮਿਲੀਅਨ ਟਨ ਰਹੀ, ਜੋ ਪਿਛਲੇ ਸਾਲ ਦੀ ਸਧਾਰਣ ਮਿਆਦ ਵਿੱਚ ਹੋਈ ਲੋਡਿੰਗ  ਦੀ ਤੁਲਨਾ ਵਿੱਚ 8.54 ਪ੍ਰਤੀਸ਼ਤ ਅਧਿਕ ਹੈ
ਇਸ ਮਿਆਦ ਵਿੱਚ ਭਾਰਤੀ ਰੇਲਵੇ ਨੇ ਮਾਲ ਲੋਡਿੰਗ ਨਾਲ 11788.11 ਕਰੋੜ ਰੁਪਏ ਦੀ ਆਮਦਨ ਰਿਕਾਰਡ ਕੀਤੀ, ਜੋ ਪਿਛਲੇ ਸਾਲ ਦੀ ਆਮਦਨ  ਦੀ ਤੁਲਨਾ ਵਿੱਚ 757.74 ਕਰੋੜ ਰੁਪਏ  ਅਧਿਕ ਹੈ
ਭਾਰਤੀ ਰੇਲਵੇ ਨੇ ਆਮਦਨ ਅਤੇ ਮਾਲ ਲੋਡਿੰਗ ਦੇ ਮਾਮਲੇ ਵਿੱਚ ਦਸੰਬਰ, 2020 ਦੇ ਦੌਰਾਨ ਵੀ ਮਾਲ ਢੁਆਈ ਦੇ ਉੱਚ ਪੱਧਰ ਨੂੰ ਬਣਾਈ ਰੱਖਿਆ ਹੈ।
ਮਿਸ਼ਨ ਮੋਡ ਵਿੱਚ, ਭਾਰਤੀ ਰੇਲਵੇ ਦੁਆਰਾ ਦਸੰਬਰ 2020 ਵਿੱਚ ਕੀਤੀ ਗਈ ਮਾਲ ਢੁਆਈ, ਪਿਛਲੇ ਸਾਲ ਦੀ ਸਧਾਰਣ ਮਿਆਦ ਦੇ ਮਾਲ ਲੋਡਿੰਗ ਅਤੇ ਆਮਦਨ ਨੂੰ ਪਾਰ ਕਰ ਗਈ।
ਦਸੰਬਰ, 2020 ਦੇ ਮਹੀਨੇ ਵਿੱਚ, ਭਾਰਤੀ ਰੇਲਵੇ ਦੁਆਰਾ ਕੀਤੀ ਗਈ ਮਾਲ ਲੋਡਿੰਗ 118.13 ਮਿਲੀਅਨ ਟਨ ਰਹੀ, ਜੋ ਪਿਛਲੇ ਸਾਲ ਦੀ ਸਧਾਰਣ ਮਿਆਦ ਵਿੱਚ ਹੋਈ ਲੋਡਿੰਗ  ਦੀ ਤੁਲਨਾ ਵਿੱਚ 8.54 ਪ੍ਰਤੀਸ਼ਤ ਅਧਿਕ ਹੈ।
ਇਸ ਮਿਆਦ ਵਿੱਚ ਭਾਰਤੀ ਰੇਲਵੇ ਨੇ ਮਾਲ ਲੋਡਿੰਗ ਨਾਲ 11788.11 ਕਰੋੜ ਰੁਪਏ ਦੀ ਆਮਦਨ ਰਿਕਾਰਡ ਕੀਤੀ, ਜੋ ਪਿਛਲੇ ਸਾਲ ਦੀ ਆਮਦਨ  ਦੀ ਤੁਲਨਾ ਵਿੱਚ 757.74 ਕਰੋੜ ਰੁਪਏ  ਅਧਿਕ ਹੈ।
ਦਸੰਬਰ 2020 ਦੇ ਮਹੀਨੇ ਵਿੱਚ, ਭਾਰਤੀ ਰੇਲਵੇ ਦੁਆਰਾ ਕੁੱਲ੍ਹ 118.13 ਮਿਲੀਅਨ ਟਨ ਮਾਲ ਲੋਡਿੰਗ ਕੀਤੀ ਗਈ, ਜਿਸ ਵਿੱਚ 50.67 ਮਿਲੀਅਨ ਟਨ ਕੋਲਾ, 15.31 ਮਿਲੀਅਨ ਕੱਚਾ ਲੋਹਾ, 6.13 ਮਿਲੀਅਨ ਟਨ ਅਨਾਜ, 5.23 ਟਨ
ਖਾਦ ਅਤੇ 4.3 ਮਿਲੀਅਨ ਟਨ ਖਣਿਜ ਤੇਲ ਅਤੇ 7.46 ਮਿਲੀਅਨ ਟਨ ਸੀਮੇਂਟ ਸ਼ਾਮਲ ਸਨ  ।
ਜ਼ਿਕਰਯੋਗ ਹੈ ਕਿ ਰੇਲ ਦੁਆਰਾ ਮਾਲ ਢੁਆਈ ਨੂੰ ਆਕਰਸ਼ਕ ਬਣਾਉਣ ਦੇ ਲਈ ਭਾਰਤੀ ਰੇਲਵੇ ਕਈ ਰਿਆਇਤਾਂ/ਛੂਟ ਦੇ ਰਹੀ ਹੈ।
ਧਿਆਨ ਦੇਣ ਯੋਗ ਹੈ ਕਿ ਮਾਲ ਢੁਆਈ ਟਰਾਂਸਪੋਰਟ ਵਿੱਚ ਸੁਧਾਰ ਨੂੰ ਸੰਸਥਾਗਤ ਰੂਪ ਦਿੱਤਾ ਜਾਵੇਗਾ ਅਤੇ ਇਸ ਨੂੰ ਆਗਾਮੀ ਜ਼ੀਰੋ-ਬੇਸਡ ਟਾਈਮ ਟੇਬਲ ਵਿੱਚ ਸ਼ਾਮਲ ਕੀਤਾ ਜਾਵੇਗਾ।
ਭਾਰਤੀ ਰੇਲਵੇ ਦੁਆਰਾ ਕੋਵਿਡ-19 ਦਾ ਉਪਯੋਗ, ਸਾਰੇ ਪ੍ਰਕਾਰ ਦੀ ਕੁਸ਼ਲਤਾ ਅਤੇ ਪ੍ਰਦਰਸ਼ਨ ਨੂੰ ਬਿਹਤਰ ਬਣਾਉਣ ਦੇ ਲਈ ਕੀਤਾ ਗਿਆ ਹੈ।
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਰਾਸ਼ਟਰੀ ਸੜਕ ਸੁਰੱਖਿਆ ਬੋਰਡ ਦੇ ਗਠਨ ਦੀ ਨੋਟੀਫਿਕੇਸ਼ਨ ਜਾਰੀ
ਸੜਕ ਟ੍ਰਾਂਸਪੋਰਟ ਅਤੇ ਰਾਜ ਮਾਰਗ ਮੰਤਰਾਲੇ ਨੇ 3 ਸਤੰਬਰ 2021 ਨੂੰ ਨਵੇਂ ਨਿਯਮਾਂ ਦੇ ਨਾਲ ਰਾਸ਼ਟਰੀ ਸੜਕ ਸੁਰੱਖਿਆ ਬੋਰਡ ਦੇ ਗਠਨ ਨੂੰ ਨੋਟੀਫਾਇਡ ਕਰ ਦਿੱਤਾ ਹੈ। ਇਹ ਨਿਯਮ ਬੋਰਡ ਦੇ ਢਾਂਚੇ, ਇਸ ਦੇ ਚੇਅਰਮੈਨ ਅਤੇ ਮੈਬਰਾਂ ਲਈ ਯੋਗਤਾ, ਚੋਣ ਪ੍ਰਕਿਰਿਆ, ਕਾਰਜਕਾਲ ਦੀ ਮਿਆਦ, ਤਿਆਗ ਪੱਤਰ ਅਤੇ ਅਸਤੀਫਾ ਦੀ ਪ੍ਰਕਿਰਿਆ , ਬੋਰਡ ਦੀਆਂ ਸ਼ਕਤੀਆਂ ਅਤੇ ਕਾਰਜ ਅਤੇ ਬੋਰਡ ਦੀਆਂ ਬੈਠਕਾਂ ਆਦਿ ਬਾਰੇ ਪ੍ਰਾਵਧਾਨਾਂ ਨੂੰ ਸਪੱਸ਼ਟ ਰੂਪ ਨਾਲ ਦੱਸਦੇ ਹਨ ।
ਬੋਰਡ ਦਾ ਹੈੱਡ ਦਫ਼ਤਰ ਰਾਸ਼ਟਰੀ ਰਾਜਧਾਨੀ ਖੇਤਰ ਵਿੱਚ ਸਥਿਤ ਹੋਵੇਗਾ ਅਤੇ ਇਹ ਭਾਰਤ ਵਿੱਚ ਹੋਰ ਸਥਾਨਾਂ ਉੱਤੇ ਦਫ਼ਤਰ ਸਥਾਪਤ ਕਰ ਸਕਦਾ ਹੈ। ਬੋਰਡ ਵਿੱਚ ਚੇਅਰਮੈਨ ਦੀ ਨਿਯੁਕਤੀ ਕੀਤੀ ਜਾਵੇਗੀ, ਜਿਨ੍ਹਾਂ ਦੀ ਗਿਣਤੀ ਘੱਟ ਤੋਂ ਘੱਟ ਤਿੰਨ ਹੋ ਸਕਦੀ ਹੈ, ਜਦੋਂ ਕਿ ਅਧਿਕਤਮ ਸੱਤ ਮੈਂਬਰ ਤੱਕ ਹੋ ਸਕਦੇ ਹਨ। ਇਨ੍ਹਾਂ ਨੂੰ ਕੇਂਦਰ ਸਰਕਾਰ ਦੁਆਰਾ ਨਿਯੁਕਤ ਕੀਤਾ ਜਾਵੇਗਾ ।
ਬੋਰਡ ਸੜਕ ਸੁਰੱਖਿਆ, ਇਨੋਵੇਸ਼ਨ ਨੂੰ ਹੁਲਾਰਾ ਦੇਣ ਅਤੇ ਨਵੀਂ ਤਕਨੀਕ ਨੂੰ ਅਪਣਾਉਣ ਅਤੇ ਆਵਾਜਾਈ ਅਤੇ ਮੋਟਰ ਵਾਹਨਾਂ ਨੂੰ ਨਿਯਮਿਤ ਕਰਨ ਲਈ ਜ਼ਿੰਮੇਦਾਰ ਹੋਵੇਗਾ। ਇਸ ਉਦੇਸ਼ਾਂ ਲਈ, ਹੋਰ ਗੱਲਾਂ ਦੇ ਨਾਲ - ਨਾਲ, ਬੋਰਡ ਇਹ ਕਾਰਜ ਕਰੇਗਾ : -
i .  ਪਹਾੜੀ ਖੇਤਰਾਂ ਲਈ ਸੜਕ ਸੁਰੱਖਿਆ, ਆਵਾਜਾਈ ਪ੍ਰਬੰਧਨ ਅਤੇ ਸੜਕ ਨਿਰਮਾਣ ਲਈ ਵਿਸ਼ੇਸ਼ ਮਾਨਕ ਤਿਆਰ ਕਰਨਾ;
 ਆਵਾਜਾਈ ਪੁਲਿਸ, ਹਸਪਤਾਲ ਅਥਾਰਿਟੀਆਂ, ਰਾਜ ਮਾਰਗ ਅਥਾਰਿਟੀਆਂ, ਵਿੱਦਿਅਕ ਅਤੇ ਖੋਜ ਸੰਗਠਨਾਂ ਅਤੇ ਹੋਰ ਸੰਗਠਨਾਂ ਲਈ ਸਮਰੱਥਾ ਨਿਰਮਾਣ ਅਤੇ ਕੌਸ਼ਲ ਵਿਕਾਸ ਲਈ ਦਿਸ਼ਾ-ਨਿਰਦੇਸ਼ ਤੈਅ ਕਰਨਾ;
 ਕੇਂਦਰ ਸਰਕਾਰ ਦੇ ਵਿਚਾਰ ਅਧੀਨ ਟ੍ਰਾਮਾ ਸਹੂਲਤਾਂ ਅਤੇ ਪੈਰਾ-ਮੈਡੀਕਲ ਸਹੂਲਤਾਂ ਦੀ ਸਥਾਪਨਾ ਅਤੇ ਸੰਚਾਲਨ ਲਈ ਦਿਸ਼ਾ-ਨਿਰਦੇਸ਼ ਤਿਆਰ ਕਰਨਾ।
ii. ਸੜਕ ਸੁਰੱਖਿਆ ਅਤੇ ਆਵਾਜਾਈ ਪ੍ਰਬੰਧਨ ਉੱਤੇ ਕੇਂਦਰ ਸਰਕਾਰ, ਰਾਜ ਸਰਕਾਰਾਂ ਅਤੇ ਸਥਾਨਕ ਅਥਾਰਿਟੀਆਂ ਨੂੰ ਤਕਨੀਕੀ ਸਲਾਹ ਅਤੇ ਸਹਾਇਤਾ ਪ੍ਰਦਾਨ ਕਰਨਾ;
iii .  ਮੁਸੀਬਤ ਵਿੱਚ ਮਦਦ ਕਰਨ ਲਈ ਲੋਕਾਂ ਨੂੰ ਪ੍ਰੋਤਸਾਹਿਤ ਕਰਨਾ;
 ਸੜਕ ਸੁਰੱਖਿਆ ਅਤੇ ਆਵਾਜਾਈ ਪ੍ਰਬੰਧਨ ਵਿੱਚ ਚੰਗੇ ਤੌਰ-ਤਰੀਕਿਆਂ ਨੂੰ ਪ੍ਰੋਤਸਾਹਨ ਦੇਣਾ;
 ਵਾਹਨ ਇੰਜੀਨੀਅਰਿੰਗ ਖੇਤਰ ਵਿੱਚ ਨਵੀਂ ਵਾਹਨ ਟੈਕਨੋਲੋਜੀ ਨੂੰ ਹੁਲਾਰਾ ਦੇਣਾ;
 ਅੰਤਰਰਾਸ਼ਟਰੀ ਸੰਗਠਨਾਂ ਦੇ ਨਾਲ ਤਾਲਮੇਲ; ਅਤੇ
 ਅੰਤਰਰਾਸ਼ਟਰੀ ਤਕਨੀਕੀ ਮਾਨਕਾਂ ਅਤੇ ਘਰੇਲੂ ਤਕਨੀਕੀ ਮਾਨਕਾਂ ਦਰਮਿਆਨ ਨਿਰੰਤਰਤਾ ਨੂੰ ਵਧਾਉਣਾ ।
iv. ਸੜਕ ਸੁਰੱਖਿਆ, ਆਵਾਜਾਈ ਪ੍ਰਬੰਧਨ, ਦੁਰਘਟਨਾ ਜਾਂਚ ਵਿੱਚ ਸੁਧਾਰ ਲਈ ਖੋਜ ਕਰਨਾ।
ਪੇਂਡੂ ਵਿਕਾਸ ਮੰਤਰਾਲਾ
ਗ੍ਰਾਮੀਣ ਵਿਕਾਸ ਅਤੇ ਪੰਚਾਇਤੀ ਰਾਜ ਮੰਤਰੀ ਕੱਲ੍ਹ ਜਨਤਕ ਖੇਤਰ ਵਿੱਚ ਗ੍ਰਾਮੀਣ ਕਨੈਕਟੀਵਿਟੀ ਜੀਆਈਐੱਸ ਡੇਟਾ ਜਾਰੀ ਕਰਨਗੇ
800,000 ਤੋਂ ਅਧਿਕ ਗ੍ਰਾਮੀਣ ਸੁਵਿਧਾਵਾਂ, 1 ਮਿਲੀਅਨ ਤੋਂ ਅਧਿਕ ਬਸਤੀਆਂ ਅਤੇ 25,00,000 ਕਿਲੋਮੀਟਰ ਤੋਂ ਅਧਿਕ ਲੰਬਾਈ ਦੀਆਂ ਗ੍ਰਾਮੀਣ ਸੜਕਾਂ ਲਈ ਜੀਆਈਐੱਸ ਡੇਟਾ ਨੂੰ ਜੀਆਈਐੱਸ ਡੇਟਾ ਨੂੰ ਜੀਆਈਐੱਸ ਪਲੈਟਫਾਰਮ ਦਾ ਉਪਯੋਗ ਕਰਕੇ ਇਕੱਠੇ ਅਤੇ ਡਿਜੀਟਲੀਕ੍ਰਿਤ ਕਰਕੇ ਜਨਤਾ ਲਈ ਉਪਲੱਬਧ ਕਰਵਾਇਆ ਜਾਵੇਗਾ
ਰਾਸ਼ਟਰੀ ਗ੍ਰਾਮੀਣ ਬੁਨਿਆਦੀ ਢਾਂਚਾ ਵਿਕਾਸ ਏਜੰਸੀ  3 ਪ੍ਰਸਿੱਧ ਜੀਆਈਐੱਸ ਫਰਮਾਂ ਦੇ ਨਾਲ ਸਹਿਮਤੀ ਪੱਤਰ ‘ਤੇ ਹਸਤਾਖਰ ਕਰਨਗੇ ਅਤੇ ਜਨਤਕ ਖੇਤਰ ਵਿੱਚ ਗ੍ਰਾਮੀਣ ਕਨੈਕਟੀਵਿਟੀ ਜੀਆਈਐੱਸ ਡੇਟਾ ਜਾਰੀ ਕਰਨ ਲਈ ਗਤੀ ਸ਼ਕਤੀ ਦੇ ਨਾਲ ਸਹਿਯੋਗ ਕਰਨਗੇ
ਕੇਂਦਰੀ ਗ੍ਰਾਮੀਣ ਵਿਕਾਸ ਅਤੇ ਪੰਚਾਇਤੀ ਰਾਜ ਮੰਤਰੀ ਸ਼੍ਰੀ ਗਿਰੀਰਾਜ ਸਿੰਘ 22 ਫਰਵਰੀ, 2022 ਨੂੰ ਦੁਪਹਿਰ 12 ਵਜੇ ਨਵੀਂ ਦਿੱਲੀ ਦੇ ਇੰਡੀਆ ਹੈਬੀਟੇਟ ਸੈਂਟਰ ਵਿੱਚ ਜਨਤਕ ਖੇਤਰ ਵਿੱਚ ਗ੍ਰਾਮੀਣ ਕਨੈਕਟੀਵਿਟੀ ਜੀਆਈਐੱਸ ਡੇਟਾ ਜਾਰੀ ਕਰਨਗੇ।
ਪ੍ਰਧਾਨ ਮੰਤਰੀ ਗ੍ਰਾਮ ਸੜਕ ਯੋਜਨਾ  ਸਾਲ 2000 ਵਿੱਚ ਸ਼ੁਰੂ ਕੀਤੀ ਗਈ ਸੀ, ਜਿਸ ਦਾ ਉਦੇਸ਼ ਪੂਰੇ ਦੇਸ਼ ਵਿੱਚ ਯੋਗਤਾ ਅਸੰਬੰਧ ਬਸਤੀਆਂ ਨੂੰ ਹਰ ਮੌਸਮ ਵਿੱਚ ਉੱਚਿਤ ਸੜਕ ਸੰਪਰਕ ਪ੍ਰਦਾਨ ਕਰਨਾ ਸੀ। ਬਾਅਦ ਵਿੱਚ ਗ੍ਰਾਮੀਣ ਅਰਥਵਿਵਸਥਾ ਨੂੰ ਹੁਲਾਰਾ ਦੇਣ ਦੇ ਉਦੇਸ ਦੇ ਰੂਪ ਵਿੱਚ ਮਾਰਗਾਂ ਅਤੇ ਪ੍ਰਮੁੱਖ ਗ੍ਰਾਮੀਣ ਸੰਪਰਕ ਦੇ ਅੱਪਗ੍ਰੇਡ ਅਤੇ ਏਕੀਕਰਨ ਨੂੰ ਵੀ ਸ਼ਾਮਿਲ ਕੀਤਾ ਗਿਆ ਸੀ। ਯੋਜਨਾ ਦੇ ਸ਼ੁਰੂ ਹੋਣ ਦੇ ਬਾਅਦ ਤੋਂ 7.83 ਲੱਖ ਕਿਲੋਮੀਟਰ ਸੜਕਾਂ ਨੂੰ ਮੰਜ਼ੂਰੀ ਦਿੱਤੀ ਗਈ ਹੈ ਅਤੇ 6.90 ਲੱਖ ਕਿਲੋਮੀਟਰ ਸੜਕਾਂ ਦਾ ਨਿਰਮਾਣ 2.69 ਲੱਖ ਕਰੋੜ ਰੁਪਏ ਦੀ ਲਾਗਤ ਨਾਲ ਕੀਤਾ ਗਿਆ ਹੈ।
ਪੀਐੱਮਜੀਐੱਸਵਾਈ ਦੇ ਲਾਗੂਕਰਨ ਦੇ ਹਿੱਸੇ ਦੇ ਰੂਪ ਵਿੱਚ ਯੋਜਨਾ ਲਈ ਵਿਕਸਿਤ ਜੀਆਈਐੱਸ ਪਲੈਟਫਾਰਮ ਦਾ ਉਪਯੋਗ ਕਰਕੇ 800,000 ਤੋਂ ਅਧਿਕ ਗ੍ਰਾਮੀਣ ਸੁਵਿਧਾਵਾਂ ਲਈ ਜੀਆਈਐੱਸ ਡੇਟਾ, 1 ਮਿਲੀਅਨ ਤੋਂ ਅਧਿਕ ਆਵਾਸ ਅਤੇ 25,00,000 ਕਿਲੋਮੀਟਰ ਤੋਂ ਅਧਿਕ ਲੰਬਾਈ ਦੀਆਂ ਗ੍ਰਾਮੀਣ ਸੜਕਾਂ ਲਈ ਇੱਕਠੇ ਅਤੇ ਡਿਜੀਟਲ ਕੀਤਾ ਗਿਆ ਹੈ। ਇੱਕਠੇ ਗ੍ਰਾਮੀਣ ਕਨੈਕਟੀਵਿਟੀ ਜੀਆਈਐੱਸ ਡੇਟਾ ਜਨਤਾ ਲਈ ਉਪਲੱਬਧ ਹੋਵੇਗਾ।
ਪੀਐੱਮਜੀਐੱਸਵਾਈ ਯੋਜਨਾ ਦੀ ਨੋਡਲ ਲਾਗੂਕਰਨ ਏਜੰਸੀ ਐੱਨਆਰਆਈਡੀਏ 3 ਪ੍ਰਸਿੱਧ ਜੀਆਈਐੱਸ ਫਰਮਾਂ ਦੇ ਨਾਲ ਸਹਿਮਤੀ ਪੱਤਰ ‘ਤੇ ਹਸਤਾਖਰ ਕਰਨਗੇ ਅਤੇ ਜਨਤਕ ਖੇਤਰ ਵਿੱਚ ਗ੍ਰਾਮੀਣ ਕਨੈਕਟੀਵਿਟੀ ਜੀਆਈਐੱਸ ਡੇਟਾ ਜਾਰੀ ਕਰਨ ਲਈ ਗਤੀ ਸ਼ਕਤੀ ਦੇ ਨਾਲ ਸਹਿਯੋਗ ਕਰਨਗੇ। ਗਤੀ ਸ਼ਕਤੀ ਰਸਦ ਲਾਗਤ ਨੂੰ ਘੱਟ ਕਰਨ ਅਤੇ ਬੁਨਿਆਦੀ ਢਾਂਚੇ ਨੂੰ ਵਧਾਉਣ ਲਈ ਭਾਰਤ ਵਿੱਚ ਬੁਨਿਆਦੀ ਢਾਂਚਾ ਪ੍ਰੋਜੈਕਟਾਂ ਦੀਆਂ ਯੋਜਨਾ ਬਣਾਉਣ ਅਤੇ ਲਾਗੂ ਕਰਨ ਲਈ ਇੱਕ ਰਾਸ਼ਟਰੀ ਮਾਸਟਰ ਪਲਾਨ ਅਤੇ ਡਿਜੀਟਲ ਪਲੈਟਫਾਰਮ ਹੈ। ਐੱਨਆਰਆਈਡੀਏ ਦੋਨਾਂ ਯੋਜਨਾਵਾਂ ਦੀ ਬਿਹਤਰ ਯੋਜਨਾ ਅਤੇ ਲਾਗੂਕਰਨ ਲਈ ਡੇਟਾ ਦਾ ਆਦਾਨ-ਪ੍ਰਦਾਨ ਕਰਨ ਦੇ ਉਦੇਸ਼ ਨਾਲ ਗਤੀ ਸ਼ਕਤੀ ਦੇ ਨਾਲ ਸਹਿਯੋਗ ਕਰ ਰਿਹਾ ਹੈ।
ਜੀਆਈਐੱਸ ਡੇਟਾ ਦਾ ਸ਼ੁਭਾਰੰਭ ਤਕਨੀਕੀ ਸੈਸ਼ਨ ਦੇ ਬਾਅਦ ਕੀਤਾ ਜਾਵੇਗਾ ਜਿੱਥੇ ਈਐੱਸਆਰਆਈ ਇੰਡੀਆ ਮੈਪਮਾਈਇੰਡੀਆ, ਡੇਟਾਮੀਟ, ਗਤੀ ਸ਼ਕਤੀ ਅਤੇ ਸੀਡੀਏਸੀ ਪੂਣੇ ਦੁਆਰਾ ਪੇਸ਼ਕਾਰੀ ਕੀਤੀ ਜਾਵੇਗੀ।